Ўзбекистон Республикаси Банк-молия академиясининг ТУЗИЛМАСИ\nЎзбекистон Республикаси Банк-молия академияси факультетлари, кафедралари ва ўқитиладиган фанлар РЎЙХАТИ\nЎзбекистон Республикаси Банк-молия академияси УСТАВИ\nII. ЎҚУВ ЖАРАЁНИНИ ТАШКИЛ ЭТИШ\nIII. ИЛМИЙ-ТАДҚИҚОТ ИШЛАРИНИ ТАШКИЛ ЭТИШ\nIV. АКАДЕМИЯНИНГ ПРОФЕССОР-ЎҚИТУВЧИЛАР ТАРКИБИ ВА БОШҚА ХОДИМЛАРИ\nV. АКАДЕМИЯНИ БОШҚАРИШ\nVI. АКАДЕМИЯНИНГ МОЛИЯ-ХЎЖАЛИК ФАОЛИЯТИ\nVII. ХАЛҚАРО ФАОЛИЯТ\nVIII. АКАДЕМИЯ ФАОЛИЯТИНИ ТЎХТАТИШ\n1. Банк-молия академиясининг тузилмаси ва устави 1, 1а, 1б ва 2-иловаларга мувофиқ тасдиқлансин.\nакадемиянинг банк иши ва молия факультетларига фақат олий маълумотли шахслар қабул қилинади;\nтингловчилар бир йиллик курсда ўқийдилар, уни муваффақиятли тугатганлар республика ва хорижий мамлакатларнинг етакчи банк ва молия муассасаларига тажриба орттиришга юбориладилар, уларга магистр унвонини бериш учун танланган мутахассислиги бўйича диплом ишини ҳимоя қиладилар.\nбанк ва молия раҳбар кадрлари малакасини ошириш факультетига пул-молия тизимининг амалиётчи раҳбар ходимлари қабул қилинади;\nмалака ошириш факультети тингловчиларининг ўқиш даври олти ойгачани ташкил қилади, бунга банк ва молия иши асосий курсларини ўтиш, шунингдек етакчи молия ва банк муассасаларида тажриба орттириш ва амалий машғулотлар ҳам киради;\nмалака ошириш факультетида олти ойлик ўқишни муваффақиятли тугатишган тингловчиларга белгиланган намунадаги гувоҳнома берилади.\n5. Ўзбекистон банклар уюшмасининг Банк-молия академияси ҳузурида:\nЎзбекистон Республикасида пул-молия тизимини ва банк ишини ривожлантириш стратегиясини;\nЎзбекистон Республикасининг ягона ва минтақавий молия бозорларини комплекс ва уйғун ҳолда ривожлантириш ҳамда уларни халқаро молия бозорлари тизимига босқичма-босқич интеграциялаш дастурларини;\nбанкларни бошқаришнинг ҳуқуқий ва норматив базасини ҳамда молия механизмини такомиллаштиришга доир тавсияномаларни ишлаб чиқиш бўйича фундаментал ва амалий тадқиқотларни йўлга қўйиш мақсадида Банк-молия тизимини ривожлантириш тадқиқотлари марказини ташкил этиш тўғрисидаги таклифига розилик берилсин.\nакадемиянинг профессор-ўқитувчилар ва илмий-тадқиқотчи ходимларига республиканинг олий ўқув юртлари ва илмий-тадқиқот муассасаларида амалда бўлган меҳнатга ҳақ тўлаш миқдорлари;\nқолган ходимларига — давлат ҳокимияти ва бошқаруви органлари ходимлари меҳнатига ҳақ тўлашнинг амалдаги шартларига мувофиқ тариф ставкалари;\nтингловчиларга аъло ва яхши ўқиганлик учун — Ўзбекистон банклари уюшмаси ажратадиган мақсадли маблағлар ҳисобидан асосий стипендиянинг 50 фоизигача миқдорда шахсий устамалар белгилансин.\n8. Академияда профессор-ўқитувчиларни, илмий-тадқиқотчи ва маъмурият ходимларини моддий рағбатлантириш махсус жамғармасини ташкил этиш назарда тутилсин.\nюқори малакали профессор-ўқитувчиларга, илмий-тадқиқотчи ва маъмурият ходимларига моддий рағбатлантириш махсус жамғармаси ҳисобидан тариф ставкасининг 100 фоизигача миқдорда ҳар ойлик устама белгилаш;\n9. Белгилаб қўйилсинки, академия тингловчилари учун ўқув муддати мобайнида асосий иш жойидаги ўртача иш ҳақи сақлаб қолинади. Бошқа шаҳарлик тингловчиларга, шунингдек асосий иш жойидан амалдаги қонунчиликка мувофиқ ўқиш даврида суткалик харажатлар ҳамда ўқиш жойига бориб-келиш йўл ҳақи тўланади. Бошқа шаҳарлик тингловчилар ўқиш даврида ётоқхона билан таъминланадилар.\n10. Молия вазирлиги ва Ўзбекистон банклар уюшмаси тенг улушларда:\n1996 йилда аудиторияларни халқаро стандартларга мувофиқ техника билан жиҳозлаш, асбоб-ускуналар, идора мебеллари, шахсий компьютер техникаси, халқаро ахборот тармоқларига интеграциялаш учун телекоммуникация алоқасининг замонавий воситаларини сотиб олиш учун академия буюртманомаларига биноан маблағлар ажратсинлар;\nакадемияни маблағ билан таъминлашга, шу жумладан ушбу қарор шартларига мувофиқ иш ҳақига, ўқув-услубий қўлланмалар ва илмий ишларни нашр этишга, академиянинг бинолари ва иншоотларини қайта қуриш, асосли тузатиш ва жиҳозлашга тақдим қилинадиган ҳисоб-китобларга биноан ҳар йили зарур маблағлар ажратсинлар;\nхорижий мутахассисларни ишга таклиф этиш, ўқитувчиларнинг, энг яхши тингловчиларнинг хорижий банкларда ва молия ташкилотларида тажриба орттириш, академия профессор-ўқитувчиларининг ва илмий-тадқиқотчи ходимларнинг халқаро конференцияларда қатнашишлари, шунингдек даврий нашрларга обуна бўлиш, хорижий мамлакатларда нашр этиладиган дарсликларни ва ўқув қўлланмаларини сотиб олиш учун 1996 йилдан бошлаб ҳар йили, академия буюртманомаларига биноан зарур маблағлар ажратишни назарда тутсинлар.\n17 майдаги 180-сон қарорига\nЎзбекистон Республикаси Банк-молия академиясининг\nБанк иши факультети\nБанк ва молия раҳбар ходимлари малакасини ошириш факультети\nАмалиёт ва тажриба орттириш бўлими\nИлмий-услубий ишлар бўйича проректор\nБанк-молия тизими ривожланишини тадқиқ қилиш маркази\nЎқув-ахборот компьютер маркази\nМаъмурий-иқтисодий масалалар бўйича проректор\n1996 йил 17 майдаги 180-сон қарорига\nЎзбекистон Республикаси Банк-молия академияси факультетлари, кафедралари ва ўқитиладиган фанлар\n1. Банк иши факультети.\n2. Молия факультети.\n3. Банк ва молия раҳбар ходимлари малакасини ошириш факультети.\n1. Иқтисодиёт, молия ва банк иши назарияси кафедраси 1. Умумиқтисодиёт назарияси\n2. Умумий молия назарияси\n3. Банк иши назарияси\n4. Солиқлар ва солиққа тортиш\n2. Иқтисодий тарих ва ҳуқуқ кафедраси 5. Халқаро молия тарихи\n6. Молия этикаси\n7. Халқаро молия ҳуқуқи асослари\n8. Ўзбекистон Республикаси банк ва солиқ қонунчилиги\n3. Тиллар кафедраси 9. Чет тиллар\n4. Ахборот ва статистика кафедраси 10. Иқтисодий ахборот\n11. Иқтисодий моделлаштириш\n12. Замонавий банк технологиялари\n13. Молиявий статистика\n14. Миллий счётлар тизими\n5. Бошқариш кафедраси 15. Давлат банк тизимини бошқариш\n16. Давлат молиясини бошқариш\n17. Банк менежменти\n18. Банк маркетинги\n19. Активлар ва пассивларни бошқариш\n20. Иш ҳужжатларини юритиш\n6. Кредит иши кафедраси 21. Инвестиция лойиҳаларини тайёрлаш ва комплекс экспертиза қилиш\n22. Кредит таваккалчиликларини таҳлил қилиш ва бошқариш\n23. Инвестиция лойиҳаларини молиялаштириш ва уларнинг мониторинги\n24. Савдони ва айланма капитални молиялаштириш\n7. Бухгалтерия ҳисоби, таҳлил қилиш ва аудит кафедраси 25. Бухгалтерия ҳисоби асослари\n26. Банкларда бухгалтерия ҳисоби\n27. Банк назорати ва аудит\n28. Молиявий таҳлил\n8. Пул муомаласи кафедраси 29. Монетар сиёсат ва пул муомаласи\n30. Қимматли қоғозлар бозори\n9. Молиявий хизматлар кафедраси 31. Тижорат суғуртаси назарияси ва амалиёти\n32. Суғурта таваккалчиликлари таҳлили\n33. Лизинг операциялари\n10. Халқаро молия ташкилотлари кафедраси 34. Халқаро молия ташкилотлари тизими\n35. Халқаро молия бозорларида операциялар\n1. Ўзбекистон Республикаси Банк-молия академияси (кейинги ўринларда «Академия» деб аталади) Ўзбекистон Республикаси Президентининг «Ўзбекистон Республикасининг Банк-молия академиясини ташкил этиш тўғрисида» 1996 йил 2 майдаги ПФ-1460-сон Фармони билан ташкил этилган ҳамда ўз фаолиятини Ўзбекистон Республикаси Конституциясига, Ўзбекистон Республикаси қонун ҳужжатларига ва мазкур Уставга мувофиқ амалга оширувчи олий таълим муассасаси мақомига эга бўлган иккинчи босқич (магистратура) республика олий таълим муассасаси ва илмий-тадқиқот маркази ҳисобланади.\n2. Академия Ўзбекистон Республикасининг банк-молия соҳасида ҳамда банк ва молия ходимларини тайёрлаш, қайта тайёрлаш ва уларнинг малакасини ошириш бошқаруви тизимида етакчи ўқув-услубий, илмий ва ахборот-таҳлилий марказ ҳисобланади.\n3. Қуйидагилар Академиянинг асосий вазифалари ва фаолияти йўналишлари ҳисобланади:\nа) қуйидаги йўналишлар бўйича юқори малакали банк иши мутахассислари тайёрлаш:\nмонетар сиёсат ва пул муомаласи;\nмолия менежменти, активлар ва пассивларни бошқариш;\nинвестиция лойиҳаларини ҳар томонлама экспертиза қилиш ва маблағ билан таъминлаш;\nхалқаро молия бозорларидаги операциялар;\nб) халқаро банк ишидаги энг янги ютуқларга мунтазам равишда ўқитиш йўли билан банк раҳбар ходимларини қайта тайёрлаш ва уларнинг малакасини ошириш;\nв) мамлакатда молия-пул тизимини ва банк ишини босқичма-босқич ривожлантириш стратегияси соҳасида фундаментал ва амалий тадқиқотларни ташкил этиш.\n4. Академия юридик ва жисмоний шахслар билан тузиладиган шартномалар асосида банк ва молия соҳаси мутахассисларини тайёрлаш, қайта тайёрлаш ва уларнинг малакасини оширишни, шунингдек шартномалар ва давлат буюртмаси асосида илмий тадқиқотларни ва ахборот-таҳлилий ишларни амалга оширади.\n5. Академия юридик шахс ҳисобланади, мустақил балансга, банк муассасаларида миллий ва хорижий валютадаги ҳисоб-китоб счётларига, ўз номи давлат тилида ёзилган гербли муҳрга, думалоқ муҳрлар ва штампларга ҳамда унинг фаолияти учун зарур бўлган бошқа белгилар ва реквизитларга эга бўлади.\n6. Академия ўқув ва таълим фаолиятини Ўзбекистон Республикаси иқтисодий ва ижтимоий-сиёсий ҳаётини ривожлантиришнинг замонавий талаблари ҳисобга олинган ҳолда ишлаб чиқилган ўқув режалари ва дастурлар, шунингдек молия ва банк иши соҳасидаги халқаро таълим стандартлари талаблари асосида амалга оширади.\nЎқитиш дастурлар бўйича олиб борилади, уларнинг хусусияти ўқитишнинг мақсадлари ва ихтисослашувига боғлиқ бўлади.\nЎқитиш муддатлари ва ҳажми турлича бўлган аниқ йўналишлар бўйича махсус ва факультатив курслар ташкил этилиши мумкин.\nЎқув, таълим ва касбга ўқитиш дастурлари буюртмачининг эҳтиёжларини, шунингдек, тегишли мутахассислик бўйича тайёрлаш даражасига давлат талабларини ҳисобга олган ҳолда Академия томонидан мустақил равишда ишлаб чиқилади, тасдиқланади ва амалга оширилади. Дастурларнинг бўлиши мажбурий ҳисобланади.\n7. Мутахассислар тайёрлаш, кадрларни қайта тайёрлаш ва уларнинг малакасини ошириш кундузги ўқиш шаклида олиб борилади. Талабалар қабул қилиш тартиби, ўқитиш муддатлари ва шакллари Ўзбекистон Республикаси қонун ҳужжатларига, Ўзбекистон Республикаси Олий ва ўрта махсус таълим вазирлигининг низомларига мувофиқ белгиланади; кадрларни қайта тайёрлаш ва уларнинг малакасини ошириш Академия томонидан ўқитиш мақсадларига боғлиқ равишда белгиланади.\n8. Банк-молия соҳаси ходимларини тайёрлаш, қайта тайёрлаш ва малакасини ошириш манфаатдор банклар ва молия муассасалари ҳамда алоҳида шахслар билан тузиладиган шартномалар асосида амалга оширилади.\nҚайта тайёрлаш ва малака оширишга жалб қилинадиган банкларнинг раҳбар ходимлари учун ўқиш даврида асосий иш жойи бўйича ўртача иш ҳақи сақлаб қолинади. Бошқа шаҳарлик тингловчиларга шунингдек ўқиш даврида амалдаги қонун ҳужжатларига мувофиқ асосий иш жойи бўйича суткалик харажатлар тўланади ҳамда йўлловчи банк ёки молия органи ҳисобидан ўқиш жойига бориш-келиш йўл ҳақи тўланади. Бошқа шаҳарлик талабалар ва тингловчилар ўқиш даврида ётоқхона билан таъминланадилар.\n9. Ўқитувчиликка республика илмий-тадқиқот институтлари, олий ўқув юртлари, вазирликлари ва идораларининг, банкларнинг етакчи мутахассислари, шунингдек, хорижий мамлакатларнинг олимлари ва мутахассислари ўриндошлик тарзида ишлаш ва соатбай ҳақ тўлаш шартлари билан жалб қилинади.\nХорижий мамлакатларнинг олимлари ва мутахассислари Академияда ишлаш учун контракт асосида жалб қилинади.\n10. Академия талабалар ва тингловчиларни ўқитиш воситалари (ўқув адабиёти ва бошқа адабиётлар, аудиовизуал ва техник воситалар) билан таъминлайди. Ўзбекистонлик ва бошқа давлатларнинг талабалари ва тингловчилари контракт асосида ўқийдилар.\n11. Академия талабалар ва тингловчилар билимларини текширишни, ўқиш натижаларини комплекс баҳолашни энг аввало тест синовлари асосида, шунингдек диплом ишлари, рефератлар ҳимоя қилиш, махсус ташкил этиладиган комиссиялар томонидан суҳбатлар ўтказиш асосида амалга оширади. Академияда таълим дастурларини ўзлаштириш мажбурий давлат якуний аттестацияси ўтказиш ва диплом лойиҳаларини тайёрлаш билан ниҳоясига етказилади.\n12. Ўқув курсини тугатган тингловчиларга белгиланган намунадаги ҳужжатлар берилади.\n13. Аспирантурага, докторантурага қабул қилиш ва тадқиқотчиларни бириктириб қўйиш қоидалари Академия Илмий кенгаши томонидан белгиланади.\nЎзбекистон Республикаси ягона ва минтақавий бозорларини комплекс ва уйғун ривожлантириш ҳамда уларнинг халқаро молиявий бозорлар тизимига босқичма-босқич интеграциялашуви дастурларини;\nбанкларни ва молиявий механизмни бошқаришнинг ҳуқуқий ва норматив базасини такомиллаштиришга оид тавсияларни ишлаб чиқиш бўйича фундаментал ва амалий тадқиқотларни ташкил этиш ишларини мақсадли ва мунтазам амалга оширади.\n15. Кўрсатиб ўтилган мақсадларни амалга ошириш учун Академия тузилмасида Банк-молия тизимини ривожлантириш тадқиқотлари маркази ташкил этилади. Марказ банк-молия тизимининг турли жиҳатларини ривожлантириш муаммолари ва истиқболларини ўрганиш учун шартномалар ёки давлат буюртмаси асосида вақтинчалик илмий жамоалар ташкил этади.\n16. Марказ қўйилган вазифаларни амалга ошириш учун Ўзбекистон Республикаси, шунингдек хорижий мамлакатларнинг олимлари ва амалиётчи ходимларини шартнома асосида жалб этади.\n17. Тадқиқ этиладиган муаммолар тузилмаси, мавзуси ва олиб борилаётган фаолият тўғрисидаги ҳисоботлар Академия Илмий кенгаши томонидан эшитилади ва тасдиқланади.\n18. Академияда профессор-ўқитувчилар ва илмий таркиб, муҳандис-техник, маъмурий, ишлаб чиқариш, ёрдамчи ва бошқа ходимлар лавозимлари назарда тутилади. Барча лавозимлар меҳнат шартномаси (контракт) бўйича эгалланади.\n19. Академиянинг профессор-ўқитувчилар ва илмий таркиби қуйидагиларга мажбурдир:\nўқув жараёнининг юқори самарали бўлишини таъминлаш, талабалар ва тингловчиларда ташаббускорликни ва ижодий қобилиятни, илмий изланишга интилишни ривожлантириш;\nтаълим мазмунининг юқори савияда бўлишини таъминлайдиган илмий тадқиқотларни олиб бориш;\nички тартиб қоидаларига риоя қилиш.\n20. Академияда сиёсий партиялар, ижтимоий-сиёсий ва диний ҳаракатлар ташкил этилишига ва уларнинг фаолият кўрсатишига йўл қўйилмайди.\n21. Ўқув-ёрдамчи ва маъмурий-хўжалик ходимларининг ҳуқуқ ва мажбуриятлари ички тартиб қоидалари ҳамда лавозим йўриқномалари билан белгиланади.\n22. Академия фаолиятига раҳбарликни ректор, у бўлмаган ҳолларда — ўқув ишлари бўйича проректор амалга оширади.\n23. Академия ректори Ўзбекистон банклар уюшмаси Кенгашининг тақдимномасига биноан Ўзбекистон Республикаси Вазирлар Маҳкамаси томонидан лавозимга тайинланади ва лавозимдан озод этилади.\nАкадемия проректорлари Академия ректорининг тақдимномасига биноан Ўзбекистон банклар уюшмаси Кенгаши томонидан тайинланадилар ва озод этиладилар.\n24. Академия фаолиятининг асосий масалаларини кўриб чиқиш учун ректор бошчилик қиладиган ва тасдиқлайдиган Академия Илмий кенгаши ташкил этилади.\nАкадемия Илмий кенгаши таркибига Академиянинг проректорлари, илмий котиби, кафедра мудирлари, илмий-тадқиқот ва ахборот-таҳлилий бўлинмалари раҳбарлари, Академиянинг етакчи олимлари ва ходимлари, шунингдек бошқа ўқув ва илмий муассасаларнинг етакчи олимлари, республиканинг етакчи молия ва банк муассасалари вакиллари кирадилар.\nАкадемия Илмий кенгаши:\nўқув, илмий-тадқиқот ва ахборот-таҳлилий ишлар, кадрлар тайёрлаш, халқаро алоқаларни амалга ошириш масалаларини, шунингдек Академияга қарашли филиаллар, институтлар ва бошқа ташкилотларнинг фаолияти масалаларини ҳал қилади;\nўқув дастурларини, ўқув режаларини ва манфаатдор ташкилотлар иштирокида ишлаб чиқилган алоҳида курслар дастурларини тасдиқлайди;\nБанк-молия тизимини ривожлантириш тадқиқотлари марказининг тузилмасини, тадқиқ этилаётган муаммолар мавзуларини ҳамда олиб борилаётган фаолият тўғрисидаги ҳисоботларни эшитади ва тасдиқлайди;\nАкадемия, унинг бўлинмалари раҳбарларининг ҳисоботларини тинглайди;\nўқитувчилар таркибидаги Академия ходимларига доцент ва профессор илмий унвонлари бериш масалаларини белгиланган тартибда ҳал қилади;\nАкадемиянинг фахрий доктори даражасини беради.\nИлмий кенгаш қарори Академия ректори томонидан тасдиқлангандан кейин кучга киради.\n25. Академия ректори:\nдавлат ҳокимияти ва бошқаруви барча органларида, муассасалар ва ташкилотларда Академия номидан вакиллик қилади;\nАкадемия Илмий кенгаши тўғрисидаги низомни ва унинг таркибини, Академия бўлинмалари, унинг филиаллари, унга қарашли муассасалар ва ташкилотлар тўғрисидаги уставлар ва низомларни тасдиқлайди;\nўқув-илмий, илмий-тадқиқот, ахборот-таҳлилий бўлинмалар раҳбарларини, факультетларнинг деканларини ва кафедра мудирларини тасдиқлайди;\nАкадемиянинг кафедралари, ўқув-илмий, илмий-тадқиқот, ахборот-таҳлилий ва бошқа бўлинмаларини ташкил этиш, қайта ташкил этиш ва тугатиш ҳақида қарорлар қабул қилади;\nтингловчилар, аспирантлар, докторантларни қабул қилиш қоидаларини ва тадқиқотчилар билан ишлаш тартибини белгилайди;\nАкадемиянинг молиявий фаолияти масалаларини ҳал қилади;\nАкадемиянинг мулки ва маблағларини белгиланган тартибда тасарруф этади;\nбарча ходимлар ва Академияда ўқиётганлар бажаришлари мажбурий бўлган буйруқлар, йўриқномалар ва фармойишлар чиқаради;\nАкадемия ва унинг бўлинмалари ходимларини ишга қабул қилади ва ишдан бўшатади, Академияда ёлланиб ишлаш бўйича контрактлар тузади;\nАкадемияни маблағ билан таъминлаш харажатлари сметасини тасдиқлайди;\nбўлинмалар учун лавозимлар рўйхатини белгилайди, лавозим маошлари схемаларини, ойлик тариф ставкалари ва меҳнатга соатбай ҳақ тўлаш миқдорларини мавжуд маблағлар доирасида тасдиқлайди;\nпрофессор-ўқитувчилар таркибининг ўқув иш нормаларини, ўқитиш ва Академия кўрсатадиган бошқа хизмат турлари учун ҳақ тўлаш миқдорларини тасдиқлайди;\nАкадемия ходимлари меҳнатига ҳақ тўлаш ва уларни мукофотлаш шаклларини белгилайди;\nЎзбекистон Республикасининг қонун ҳужжатларига ва мазкур Уставга мувофиқ бошқа фаолиятни амалга оширади.\n26. Академия ректори ўзининг айрим ваколатларини Академиянинг проректорига ва бошқа мансабдор шахсларига бериш ҳуқуқига эгадир.\n27. Ўзбекистон банклар уюшмаси ажратган маблағлар, бюджетдан ажратилган маблағлар, турли давлат ва хусусий банклар, корхоналар, шу жумладан хорижий корхоналар билан тузилган шартномалар, шунингдек грантлар, техник ёрдам ва халқаро молия институтлари за хорижий банкларнинг ҳомийлик бадаллари Академия молия-хўжалик фаолиятининг асоси ҳисобланади.\n28. Академияга қуйидаги ҳуқуқлар берилади:\nбелгиланган тартибда ноширлик фаолиятини амалга ошириш, йилига 4 марта чиқадиган банк-молия журналини нашр этади;\nАкадемияга ажратилган маблағлар ёки ўз даромади ҳисобига давлат ёки тижорат корхоналаридан зарур асбоб-ускуналарни ва бошқа моддий ресурсларни сотиб олиш, ижарага олиш, уларга буюртма бериш;\nАкадемияга тегишли бўлган мулкка, хўжалик ва бошқа хил фаолиятдан олинган маҳсулотга, даромадларга, шунингдек амалдаги қонунчилик йўл қўядиган бошқа асослар бўйича сотиб олинган мол-мулкка эгалик қилиш, ундан фойдаланиш ва уни тасарруф этиш;\nилмий, ахборот-таҳлилий маҳсулотларни ишлаб чиқариш ва сотиш;\nАкадемия томонидан ишлаб чиқариладиган маҳсулотларга ва кўрсатиладиган хизматларга тарифлар, нархлар ва баҳоларни мустақил равишда белгилаш;\nмоддий-техник базани ривожлантириш, Академия ходимларига ва таклиф этилган мутахассисларга меҳнат ҳақи тўлаш, уларни моддий рағбатлантириш, уй-жой-турмуш шароитларини яхшилаш, шунингдек мазкур Уставда назарда тутилган ижтимоий ва бошқа вазифаларни ҳал қилиш учун бюджетдан ажратиладиган маблағлар билан бир қаторда ишлаб топилган ва бошқа шахслар ҳамда ташкилотлардан олинган маблағларни ўз ихтиёрига кўра сарфлаш.\nЎзбекистон Республикаси қонун ҳужжатлари билан тақиқланмаган ва мазкур Уставга зид бўлмаган бошқа фаолиятни амалга ошириш.\n29. Академия банк кредитидан фойдаланади ва кредит шартномаларининг бажарилиши ва ҳисоб-китоб интизомига риоя қилиниши учун жавоб беради. Пул маблағларини сақлаш ва ҳисоб-китоб, кредит ҳамда касса операцияларининг барча турларини амалга ошириш учун банк муассасаларида ўзининг счётлари (шу жумладан, валюта счётлари)га эга бўлади.\n30. Академияда ўз маблағлари ва ўзига қарашли муассасаларнинг хўжалик фаолиятидан олинган даромадлар, шунингдек жалб қилинган бошқа маблағлар ҳисобига Академияни ривожлантириш жамғармаси ташкил этилади.\n31. Академия талабалар (тингловчилар)ни тайёрлаш, қайта тайёрлаш, уларнинг малакасини ошириш ва уларни аттестациядан ўтказиш соҳасида халқаро ҳамкорлик қилиш, кадрлар тайёрлаш соҳасида хорижий ташкилотлар билан контрактлар тузиш, шунингдек Ўзбекистон Республикаси қонун ҳужжатларига мувофиқ ташқи иқтисодий фаолиятни амалга ошириш ҳуқуқига эгадир.\nАкадемия талабалар (тингловчилар) учун ўқув жараёнининг зарур қисмини ва ходимларнинг тажриба орттиришини етакчи хорижий илмий ва ўқув марказларида, банкларда, халқаро молия ташкилотларида ва шу кабиларда мустақил равишда ташкил этади.\n32. Академияда хорижий давлатлар фуқаролари малакасини ошириш ва қайта тайёрлаш, Академия профессор-ўқитувчилар таркиби ва талаба (тингловчи)ларининг чет эллардаги педагогик, илмий-тадқиқот ишлари ва тажриба орттириши тегишли битимлар ва контрактлар асосида амалга оширилади.\n33. Академияни тугатиш ёки қайта ташкил этиш Ўзбекистон Республикаси Президентининг Фармонига мувофиқ ёки Ўзбекистон Республикаси Вазирлар Маҳкамасининг қарорига биноан амалга оширилади.


НАВОИЙДАН ХИВАГА » Навоий вилоят касаба уюшмалари\nАСОСИЙ ЯНГИЛИКЛАР НАВОИЙДАН ХИВАГА\n17-08-2017, 18:14 admin 372\nМамлакатимизда мустақилликка эришгандан буён юртимиз ҳақиқий маънода туризм индустрияси юксалаётган заминга айланди. Ўзбекистон Республикаси Президентининг 2017 йил 7 февралдаги ПФ-4947-сонли Фармони билан тасдиқланган 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясининг "Халқ билан мулоқот ва инсон манфаатлари йили”да амалга оширишга доир Давлат дастурида бу соҳа иқтисодиётни ривожлантириш ва либераллаштиришнинг устувор йўналишларидан бири сифатида қайд этилган.\nМақсад битта. Ватанимиз бағрида кўп йиллик тарихга эга муқаддас қадамжолар, ноёб обидалар, зиёратгоҳлар билан кенг аҳоли қатламини таништириш. Куни кеча Навоий вилоятидаги 100 нафар икки авлод вакиллари "Касаба сайр” шўъба корхонаси билан ҳамкорликда Урганч ва Хива шаҳарларига саёҳатга бориб келишди.\nСаёҳат давомида ички туризм маданиятини ривожлантирш, қадимий ва гўзал шаҳарлар, улардаги бетакрор тарихий-маданий обидалар, миллий урф-одатларимиздан фахрланиш ҳиссини кучайтиришга эътибор ортганига амин бўлдик. Ташкилотчилардан чексиз миннатдормиз. Чунки, Хоразм вилоятига биринчи бор боришим. Мустақиллик байрами олдидан ўз касбига бўлган фидойилар рўйхатида борлигим, яхши бир хордиқдан баҳраманд бўлганимдан хурсандман.\nХива шаҳридан бошланган саёҳатимиз Урганч шаҳрида давом этди. Бизга бириктирилган экскурсовад зиёротгоҳлар ўтмиши ва бугуни билан тўлиқ таништириб борди. Бир сўз билан айтганда саёҳат барчамизда ўзгача таассурот қолдирди.\nАйниқса, Ичанқалъа меъморий обидаси тарихини кўз олдимизда бор бўйи билан гавдалантирди. Қолаверса, хоразмликларнинг ўзига хос урф-одатлари билан янада яхшироқ танишдик. Ўйлайманки, бундай саёҳатлар ҳар бир ходимга кўтаринки кайфият бағишлаб, кучига-куч қўшади. Биз билан бирга саёҳат кунлари ҳамроҳлик қилган Бухоро ҳамда Қашқадарё вилоятларидаги ҳамкасбларимиз билан танишдик. 300 нафар саёҳатчиларга бирдек шарт-шароитлар яратган хоразмлик мезмонларга, улкан ташкилотчилик масъулиятини зиммаларига олишган "касаба сайр” шўъба корхонаси ташкилотчиларига ўзимизнинг миннатдорчилигимизни билдирамиз.\n9-08-2017, 12:38 ХАЛК БИЛАН МУЛОКОТ


Донецкдаги ўзбек жангарилари Россия ҳудудидан ëлланмоқда\nReuters агентлиги Украина шарқидаги Донецк вилоятида айирмачилар сафида курашаётган ўзбек йигитининг фотосуратини эълон қилди. Маълум бўлишича, тан олинмаган Донецк Халқ Республикаси “ҳарбий комиссарликлари” нафақат Россиянинг турли ўлкаларидан, ҳатто МДҲ ҳудудидан кўнгилли жангчиларни ёлламоқда. Озодлик мухбири шундай комиссарлик орқали осонгина пулемётчи бўлиб ёлланди ва бунга шахсан воқиф бўлди.\nУкраинада Бахтиёр нима қиляпти?\n24 июнь куни “Today” нашрида Reuters фотомухбирлари томонидан Калашников автоматини кўтариб турган жангчи сурати блогосферада яшин тезлигида тарқаб кетди.\n“Қуролланган руспараст айирмачи ўзбекистонлик Бахтиёр Северскдаги кўчалардан бирини назорат қилмоқда” дея шарҳланган бу суратда кўринишидан ўзбекка ўхшаган ҳарбий кийимдаги шахс тасвирланган.\nУкраинада айирмачи гуруҳлар раҳбарларининг президент Петро Порошенко таклифига жавобан 27 июнгача ўт очмасликни ваъда қилган бир вақтда, Россия ҳудудан туриб жангариларнинг ёлланиши давом этаётгани тўғрисида хабарлар тинмаётир.\nДонецкда айирмачилар сафидаги ўзбекистонлик Бахтиëр Камолов\nКиев Майдонида биринчи кундан бошлаб қўзғолончилар тарафида курашиб келаётган ўзбекистонлик Шавкат Муҳаммад Озодлик билан суҳбатда Донецк ва Луганск айирмачилари тарафида ўзбеклар ҳам ёлланиб жанг қилаётган бўлиши мумкинлигини инкор этмади.\n- Бўлиши мумкин, чунки уларда (айирмачиларда. Таҳр.) ҳозир яхши пул тўлаяпти-ку. Қанчалик тўғрилигини билмадим, лекин Франция ҳориж легиони жангчиларига 10 минг долларгача таклиф қилишибди. Луганскда оператор, журналист ўртоқларим бор, маҳаллий аҳолига бир кунига 50-100 доллар таклиф қиляпти экан. Ахир танклар, БТР, БМПлар Россия территориясидан чегарадан ўтиб кириб келяпти. Бу ҳақиқат, оддий гап-сўз эмас. Кейин чеченлар жуда кўп жанг қиляпти. Олдин Россияда бўлган пайтимда, Чеченистонга жанг қилгани борган йигитлар квартирага пул ишлаш учун борган эди. Мана ДНР тарафида жанг қилаётганлар мана шу кредитлардан қутулиш учун борган, деган гаплар бор, деди янги Украина тарафида курашаётган Шавкат Муҳаммад.\nСуҳбатдош, шунга қарамасдан, Украинадаги конституциявий тузумга қарши курашаётганлар тарафида рус тарғиботи ва ташвиқотига учиб “ғоя” учун “фашизм ва бандерачиларга қарши” курашгани кетаётганлар ҳам кўпчиликни ташкил этаётганини айтди.\n“Мен – Россия фуқароси...”\nҲарбий кузатувчилар ва мустақил журналистлар эса Украинанинг Шарқига жанг қилишга кетаётганларнинг асосий қисми Россия махфий идораси ходимлари ва ҳарбийлари томонидан “вербовка” қилинаётганини гапирмоқда.\nКуни кеча Украинанинг Шарқидаги оғир жанглар кетаётган Краматорск шаҳрида Украина гвардиячиларини ўққа тутган 21 ёшли россиялик Николай Криловнинг қўлга олинганидан кейин Youtube порталида иқрори пайдо бўлди.\nУнда Краснодар олий ҳарбий авиация ўқув юрти собиқ курсанти эканини билдирган бу шахс пулга ёлланиб жанг қилгани келганини тасдиқлайди.\n- Мен, Крилов Николай Евгеньевич, 1993 йил 19 декабрда Курск шаҳрида туғилганман. Интернетда Донецк Халқ республикаси тарафида жанг қилиш учун кўнгиллилар чақирилаётгани тўғрисида рекламани кўриб қолдим. Шундан кейин, мен кўрсатилган телефон орқали мувофиқлаштирувчи шахс билан суҳбатлашдим. У менга фаол жанг ҳаракатларида иштирок этганим учун кунига 1000 доллардан беришни ваъда қилди ва биринчи кунлдарда нима қилиш борасида йўриқнома берди, деди собиқ жанггари, эндиликда маҳбус Россия фуқароси Николай Крилов.\nШу билан бирга донбассчилар катта миқдорда Украина Қуролли Кучларидан катта миқдорда танкларни тортиб олишга муваффақ бўлгани, эндиликда танк бошқара оладиган механиклар қидирилаётганини эълон қилаётганини кўриш мумкин.\nАйирмачилар қурол билан ёрдам бериш имкони йўқлар россияликларни ҳарбий қурол-аслаҳа сотиб олишга пул ўтказишни сўрамоқда.\nОзодлик мухбири Крилов келтирган маълумот асосида Интернет орқали ёлланиб кўришга уриниб кўрди.\nОлдиндан тузилган тўқима ҳикоя асосида жангчимиз “жанубий минтақаларда” ҳарбий ҳаракатларда иштирок этган Ўзбекистон фуқароси сифатида тақдим қилинди.\nДонецк, Луганскдаги ҳарбий ҳаракатларга Интернет орқали ёлланиш катта муаммо туғдирмади.\n“Рус кўнгиллилари/Донбасс” деб номланган “ВКонтактедаги” саҳифадаги телефон орқали уланган мухбир бунга осонгина муваффақ бўлди.\n- Ўзингиз тўғрингизда сўзлаб беринг. Ҳарбий-учёт мутахассислигингиз нима? Жангларда иштирок этганмисиз? Биз, асосан ҳарбий ҳаракатларда иштирок этган ёки ҳарбий мутахассисликка эга бўлганларни танлаяпмиз. Мен сизга Москвадаги Донецк Республикаси ҳарбий комиссарлиги телефон рақамларини бераман, ўша ерга мурожаат қилинг, деди ўз исмини ошкор этмаган суҳбатдош.\nМосквадаги айирмачилар "военкоматида" мухбирнинг ўзбек паспортига эга эканини эшитиб, бу борада баъзи “ҳужжат масалаларини бартараф қилиш” зарурлигини маълум қилишди.\n- Сизларни ёллаш муаммо туғдирмайди, лекин сизда Россия паспорти эмаслиги боис махсус шароит яратиш зарур. Шунинг учун бизнинг “Новороссия” имейлимизга хат йўлланг. У ерда барча муаммоларингизни ҳал этиб беришади, деди мухбирдан ҳатто қурол ушлаган ёки ушламаганини сўрамаган “военкомат ходими”.\nХодимга “Қанча ҳақ тўланади?”, деган саволга айирмачиларнинг Москвадаги вакили жангларда иштирок этганларга пул берилмаслиги, Украина Шарқига фақат кўнгиллилар жўнатилаётганини билдирди.\nЁлловчининг сўзларидан Донецк айирмачилари томонида жанг қилишга тайёрлигини билдираётганлар сони етарли эканини англаш мумкин эди.\nРоссия қонунчилигида Россия ташқарисида қуролли тўқнашувларда иштирок этганлар фақат моддий маблағ эвазига ёлланган ҳолатлардагина жиноий жавобгарликка тортилиши белгиланганини эслатиш жоиз.\nЖанггариларнинг асосий қисми - романтиклар\nРоссияда нафақат ижтимоий тармоқлар, балки ҳукумат вакиллари ва расмийлар томонидан очиқчасига Украинага «биродар русларга» кўмаклашишга чақириқлар янграмоқда.\n“Справедливая Россия” партияси етакчиси Сергей Миронов “фашист газандаларга қарши” уруш очишга даъват этса, Олтой Республикаси депутати Михаил Паклин президент Путинни Украинага қўшин киритишга чақирмоқда.\nСиёсатшунос, Kasparov.ru сайти мухбири Евгений Ихлов Озодлик билан суҳбатда Украина шарқига кетаётганларнинг асосий қисми ҳақиқатан кўнгиллилар эканига ишонишини маълум қилди.\n- Одамлар ёрдамга турли сабаблар билан келмоқда. Кимгадир жуда кўп тўлашаяпти, бошқалар чиройли ўлим истаётган романтиклар. Путин айтгани эсингиздами: рус кишиси учун одамлар кўз олдида халок бўлиш шарафдир. Аслини олганда, бу даҳшатли фожеа. Мен Донбассда минглаб доллар олмасдан ғоя учун курашаётган “спартанлик”лар мағлуб бўлишга маҳкум этилган, деб ҳисоблайман. Уларда ғалаба қозонишга на сиёсий ва на ҳарбий имкониятлари қолган, деди сиёсатшунос Евгений Ихлов.\nМутахассислар Россия пропаганда машинаси олиб бораётган тарғибот-ташвиқот ишлари натижасида Донбассга “фашист ва бандерачиларга қарши” курашишга отланаётган россияликлар сони камаймаётганини ҳам гапирмоқда.\nУкраина ҳукумати Россия Федерацияси чегараси томонидан нафақат яхши қуролланган жанггарилар, балки ҳарбий техника, жумладан танклар, БМП, БТР, “Град” ракета мосламалари ва амуниция киритилаётгани қайд этилаётгани тўғрисида исбот-далилларни келтирмоқда.


“Қонунни оёқ ости қилманг!” Ёхуд Абдуллоҳ ҳақида “Адолат” партиясининг тахминлари бор - Darakchi\n“Қонунни оёқ ости қилманг!” Ёхуд Абдуллоҳ ҳақида “Адолат” партиясининг тахминлари бор\nЖАМИЯТ 08.11.2019, 18:48\nБугун Абдуллоҳни қидириш ҳаракати тобора авж олди. Ижтимоий тармоқлар, блогерлар, ОАВ ва ниҳоят партиялардан ҳам садо чиқа бошлади. Хусусан, “Адолат” партияси “Қонун барча учун баробар, Абдуллоҳ қаерда?” демоқда.\nЭлектрон оммавий ахборот воситаларида “Абдуллоҳ қаерда?” мавзусида мақола чоп этилиб, жорий йилнинг 26 октябрь куни Андижон вилоят ИИББга чақирилган 20 ёшли Абдуллоҳ Тоҳиров ҳалигача – бугун 8 ноябргача уйига қайтиб келмагани, оила аъзолари уни қаерда эканлигини билмаслиги ҳақида ташвишли хабар тарқалган.\nАбдуллоҳнинг отаси 26 октябрь куни ўғли “Ласетти” автомашинасини бошқариб кетаётиб, эрталаб соат 7 ларда Андижон вилоят ИИББ Терроризм ва экстремизмга қарши курашиш бошқарма бошлиғи, подполковник Қаҳрамон Эргашев бошқарувидаги “Нексия-2” автомашинаси билан тўқнашиб кетиб, йўл транспорт ҳодисаси содир этгани, натижада транспорт воситасига зарар етгани ва “Нексия” автомашинасини устахонага олиб боришгани, Абдуллоҳ айб унда бўлгани учун таъмирлаш харажатини қоплаб беришини айтгани, шу куни тушдан сўнг ўғлини ички ишлар ходимлари уйидан олиб кетишгани ва уни қаерда эканлиги ҳақида маълумот беришмаётганини билдирган.\nАндижон вилоят ИИБга чақирилган 20 ёшли йигит уйига қайтиб келмаган.\nИжтимоий тармоқларда "Абдуллоҳ қаерда?" сарлавҳаси остидаги пост тарқалди.\n“Абдуллоҳ қайсидир амалдорни сўккан эмиш! Ёхуд уни уриб кетган VSF рақамли машинада кимлар юришини биласиз...” тахминлари\n"Абдуллоҳ"га расмийлардан жавоб борлиги.\nАбдуллоҳ бўйича илк расмий маълумот берилгани хабар қилинган эди.\nБугун ёғингарчилик бўлмайди\nИжтимоий тармоқларнинг сўнгги кунлардаги қаҳрамони, икки ҳафтадан буён бедарак йўқолган Абдуллоҳ Тоҳиров ва ниҳоят топилди. У йўқолганидан буён биринчи марта бугун алоқага чиқди. Бу ҳақда...\nАбдуллоҳ бўйича илк расмий маълумот берилди, бироқ...\nСўнгги кунларда ОАВ ва ижтимоий тармоқларда Абдуллоҳ Тоҳиров билан боғлиқ хабарлар тарқалмоқда. Бу ҳақда Ўзбекистон ёшлар иттифоқи Ахборот хизмати хабар берди.Ёшлар иттифоқи мазкур вазият бўйича бир неча...\nМаълумки икки кундан бери Андижон вилоятининг Жалақудуқ туманида яшовчи Абдуллоҳни ИИБ ходимлари олиб кетиб, бир ҳафтадан буён дарагини бермаётгани ОАВ, блогер ва ижтимоий тармоқлар муҳокамасида бўлмоқда....


Жиззах вилоят прокурорининг учрашувида боғ яратилди, ёшлар эса ишга жойлашди » Sangzor.uz - Инновацион ахборот портали\nSangzor.uz » Жиззах янгиликлари » Жиззах вилоят прокурорининг учрашувида боғ яратилди, ёшлар эса ишга жойлашди\nЖиззах вилоят прокурорининг учрашувида боғ яратилди, ёшлар эса ишга жойлашди\nЖорий йилнинг 25 февраль куни Ғаллаорол туманидаги тиббиёт коллежи биносида вилоят прокурори Ислом Эргашходжаев, туман прокурори С.Раззоков ҳамда Жиззах ҳарбий прокурори О.Хайдаровлар томонидан ёшлар билан учрашув ва оммавий қабул бўлиб ўтди.\nУчрашув бошланишидан олдин вилоят прокурори бошчилигидаги ишчи гуруҳ “Маҳалла” марказида ташкил этилган “Ёш тадбиркорлар” томонидан ишлаб чиқарилган маҳсулотлар ярмаркаси ва “Ибратли чевар қизлар” тикув цехи фаолияти билан танишдилар.\nШундан сўнг, ёшларни касб-ҳунарга йўналтириш ва уларнинг бандлигини таъминлаш мақсадида тиббиёт коллежи биносида бўш иш ўринлари ярмаркаси ташкил этилди. Ярмаркада 170 нафар ёшлар иштирок этиб, шундан 75 нафари ишга жойлаштирилди. Шундан 64 нафари “Сангзор текстил” МЧЖга, қолган 11 нафари туман тиббиёт бирлашмаси, Автомобиль йўлларидан фойдаланиш ва таъмирлаш корхонаси ҳамда 14-сонли мактабгача таълим муассасаларига доимий ишга қабул қилинди.\nЎз навбатида, муҳтарам Президентимиз томонидан илгари сурилган 5 та муҳим ташаббус доирасида ёшларни мусиқа, рассомлик, адабиёт, театр ва санъатнинг бошқа турларига қизиқишларини оширишга, истеъдодларини юзага чиқаришларига кўмаклашиш, уларни жисмонан чиниқтириш, спорт соҳасидаги қобилиятларини намоён қилишлари учун зарур шароитлар яратиш мақсадида спортнинг кураш, шахмат, стол тенниси турлари бўйича ҳамда ёшлар маънавиятини юксалтириш, улар ўртасида китобхонликни кенг тарғиб қилиш бўйича мактаблараро катта мусобақа бўлиб ўтди. Мусобақага жами бўлиб 21 та мактаб жамоаларидан 300 га яқин ўқувчилар иштирок этишди.\nТадбирда прокуратура ташаббуси билан ташкил этилган “Мирзабулоқ” қишлоқ фуқаролар йиғини, Хонақоқ қишлоғидаги 10 гектар ер майдонига “Ёшлар боғи” барпо этилиб, тадбирга йиғилган 300 дан зиёд ёшлар иштирокида кўчат экишни вилоят прокурори бошлаб бериб, 2200 туп мевали ва манзарали дарахт кўчатларини экиш ишлари амалга оширилди. Шундан 1800 таси мевали, 200 таси манзарали ва 200 таси арчадан иборат.\nУшбу тадбирлардан сўнг, вилоят прокурорининг туман молия бўлими биносида туман ёшлари билан учрашуви ўтказилди. Очиқ мулоқот тарзида ўтказилган учрашувда 200 нафар ёшлар иштирок этиб, шундан 30 нафари ўзларининг муаммо ва таклифлари билан мурожаат этишди. Шундан 16 таси қаноатлантирилди. Жумладан, “Ҳар бир оила тадбиркор” давлат дастури доирасида 15 нафарига имтиёзли кредитлар ажратиш бўйича сертификатлар берилиб, 1 нафарининг прокуратура ходимидан ёшлар етакчисини тайинлаш ҳақидаги таклифи маъқулланди. Қолган мурожаатларнинг ижроси вилоят прокуратураси томонидан алоҳида назоратга олинди.\nТадбир якунида, қарздорлар И.Абдужалиловдан 550.000 сўм, А.Икромовдан 1.634.000 сўм ва З.Баракаевдан 1.704.000 сўм жами 3.888.000 сўм алимент пуллари ундирувчилар С.Абдужалилова, А.Икромова ва О.Баракаеваларнинг вояга етмаган фарзандларининг таъминоти учун ундириб берилди.\nШунингдек, муайян ютуқларга эришган, фан олимпиадалари ва турли халқаро спорт мусобақаларида совринли ўринларни қўлга киритган ва кам таъминланган 48 нафар ёшларга ташаккурнома, бадиий китоблар ва бошқа спорт анжомларидан иборат эсдалик совғалари топширилди.\nБундан ташқари, тиббиёт коллежи биносида Жиззах вилоят мобил поликлиникаси ва Соғлом авлод жамғармаси мутахассислари томонидан 203 нафар шахслар тиббий кўрикдан ўтказилиб, касаллиги аниқланган 130 нафар беморларга 18 турдаги 716 ўрамдан иборат дори-дармон воситалари бепул тарқатилди.\nТадбир кетма-кетлигида шу куннинг ўзида вилоят прокурорининг оммавий қабули фуқаролардан 34 та мурожаат келиб тушди. Шундан 15 таси жойида қаноатлантирилди (5 нафарига қўлтиқтаёқ ва ҳассалар, 2 нафарига даволанишлари учун ордер берилиб, 5 нафарининг уй-жойларининг кадастр ҳужжатлари рамийлаштирилишига ва 3 нафарига моддий ёрдам тайинланишига кўмаклашилди). Қолган мурожаатлар қонунда белгиланган тартибда кўриб чиқилиши назоратга олинди.\nЖиззах вилоят прокуратураси ахборот хизмати


Иқтисодиёт 09.08.2019 119\nЯккабоғ туманидаги "Арсенал нур барака" масъулияти чекланган жамияти ҳудуддаги йирик тадбиркорлик субъектларидан бири ҳисобланади. Айни пайтга қадар жамият тасарруфида иссиқхона хўжалиги, 600 тонналик замонавий совутиш омбори ҳамда қурилиш материаллари ишлаб чиқариш корхонаси фаолият юритаётган эди.\nТадбиркор Дилмурод Худойбердиевнинг саъй-ҳаракатлари билан жамият негизида яна бир йирик ташаббус - Хитой технологияси асосида пластмассадан турли буюмлар ишлаб чиқариш қуввати ишга туширилди.\n- Янги лойиҳани амалга ошириш режаси пайдо бўлгач, бозорни обдан ўргандик, - дейди Дилмурод Худойбердиев. - Шундан сўнг пластмасса буюмлар ишлаб чиқаришга қарор қилдик. Боиси, бундай маҳсулот ўзининг фойдаланиш учун қулайлиги ҳамда ҳамёнбоплиги билан харидорлар эътиборини қозонган, талаб юқори. Қолаверса, зарур хом ашё ўзимизда мавжуд. Яъни, ишлаб чиқариш жараёнида Шўртан газ кимё мажмуасида тайёрланадиган хом ашё дан фойдаланилади.\nТадбиркорнинг таъкидлашича, 800 миллион сўм банк кредити ҳамда 50 минг АҚШ доллари қийматидаги ўз маблағлари ҳисобига Хитойдан замонавий технология харид қилинган. У бир неча хил уй-рўзғор буюмлари ҳамда қишлоқ хўжалиги маҳсулотларини сақлаш учун мўлжалланган пластмасса қутиларни ишлаб чиқариш имконини беради.\n- Айни пайтда челак, тоғора, кичик товоқчалар каби буюмларни ишлаб чиқаришни ўзлаштирдик, - дейди тадбиркор. - Бундан ташқари, бир неча хил ўлчамдаги пластмасса қутиларни ишлаб чиқараяпмиз. Экспорт билан шуғулланувчи тадбиркорлик субъектлари, маҳсулот етиштирувчилар ҳамда сақловчилар уларнинг асосий харидори ҳисобланади.\nБозор талабини билиш, рақобатбардош ва кундалик истеъмол учун зарур бўлган маҳсулотларни ишлаб чиқариш тадбиркорлик фаолиятининг ривожини таъминлайдиган муҳим жиҳатлардан бири саналади. Шуни илғай олган тадбиркор Дилмурод Худойбердиев раҳбарлик қилаётган жамият тасарруфидаги корхоналарда 60 нафар киши иш билан таъминланган. Тадбиркор эса яна янги лойиҳаларни амалга ошириш ҳаракатида. Мисол учун, яқин вақт ичида темир-бетон плиталар ишлаб чиқариш қувватини ишга тушириш режалаштирилган. Бу режа ҳам амалга ошса, иш ўринлари сони янада кўпаяди.


Курд аскарлари Эрбилни Исломий давлат жанггариларидан мудофаа қилишга уринмоқда\nБугун Курдистон мухтор минтақаси маркази Эрбилдан 40 километр масофада курд армияси ва ўзини эндиликда Исломий давлат деб атаëтган жанггарилар ўртасида жанглар бормоқда.\nБугун курд жангчилари етакчиси Жаббор Явар¸ Синжар яқинидаги тоғларда Ироқдаги язидий диний жамоасининг исломий давлат зулмидан қочган 50 мингга яқин вакили жон сақлаëтгани ва зудлик билан ëрдам кўрсатилмаса¸ бу жамоанинг очликдан ўлишини билдирди.\nИсломий давлат жанггарилари зардуштийликка боғланувчи язидий курдларни шайтонга сиғинувчилар деб эълон қилиб¸ уларнинг қирғин этилишини билдирган.\nAmnesty International ташкилоти исломий жанггарилар Ироқ ҳудудларини ўз назоратига олганидан бери мамлакатда гуманитар бўҳрон бошлангани¸ юзлаб одамнинг бедарак йўқолиб¸ ўлдириб юборилганини билдирди. Йўқолган ва ўлдирилганларнинг аксарияти язидийлар экани айтилмоқда.


Чинозлик ўқитувчиларнинг янги жамоат ишиларига сафарбар этилгани ҳақида Озодликнинг Чиноздаги манбаси хабар қилди:\n“Эшонобод қишлоқ фуқаролар йиғинига қарашли маҳаллаларда коллеж ва мактаблар ўқитувчилари дарсни ташлаб арча ва бошқа дарахтлар экмоқда. Ўқитувчиларнинг айтишларича, туман ҳокими Маҳмуд Эшонов мактаб директорларига “мен билмайман, ҳар бир таълим муассасасидан 20-25 нафардан ўқитувчиларни олиб чиқасан”, деб буйруқ берган. Бечора бюджетник ўқитувчилар ҳозир дарси қолиб, ёмғирда арча экмоқда. Ўша маҳаллаларда яшайдиган аҳоли ўқитувчилар устидан кулиб ўтмоқда”, деб ёзади чинозлик манба.\nЧинозлик ўқитувчилар Озодлик билан суҳбатда ободонлаштириш иддаосидаги бу қора ишларига мажбуран жалб этилаётганларини тасдиқлади.\nТумандаги Хизмат кўрсатиш ва иқтисод коллежи директори Асқар Баҳромов Озодлик мухбири қўнғироқ қилганида ўзининг ўқитувчилар билан далада эканлигини айтди:\n- Биз ҳозир чегарадамиз. Тозалаяпмиз, ободонлаштириш ишлари билан шуғулланаяпмиз, деди коллеж директори Асқар Баҳромов.\nТумандаги 2- ўрта мактабнинг ўзини таништирмаган ўқитувчиси ҳам, ўқитувчиларнинг бир қисми эрталабдан дарсдан озод этилиб, дарахт ўтқазишга сафарбар этилганини билдирди:\n- Бугун эрталабдан директоримиз ўқитувчиларни кўчаларга жўнатди. Эркак ўқитувчиларимиз кетмон-лопаткаларни кўтариб кетишди. Ҳокимиятдан буйруқ беришган экан, директоримиз мажбур бўлганда. Бизлар ҳам дарс билан, дарсга тайёргарлик билан банд бўлсак деймизу, лекин қўйишмаяптида, деди ўқитувчилардан бири.\nОзодлик нима сабабдан ўқитувчилар ободонлаштириш ишларига мажбурий жалб этилаётгани ҳақида муносабат олиш учун Чиноз тумани ҳокимлиги билан боғланди.\nҲокимликнинг ободонлаштириш ишлари бўлими бошлиғи Азиз Исҳоқов Озодлик билан суҳбатда ўқитувчиларнинг ободонлаштириш ишларига жалб қилинганидан шахсан хабари йўқлигини айтди.\nБундан бир ҳафта олдин, 13 февраль куни чинозлик ўқитувчилар туман ҳокимининг буйруғи билан Тошкент-Самарқанд автомагистралини қордан тозалашга сафарбар этилган эди.\nЎша куни ўзини Чиноз тумани Халқ таълими бўлими мудири ўринбосари Раҳим деб таништирган мулозим ҳам бундай топшириқ ҳоким томонидан берилганини Озодликка тасдиқлади.\nЎзбекистонда болалар ва катталарнинг ҳокимият тизимлари томонидан мажбурий меҳнатга жалб этилиши халқаро майдонда кескин танқидга сабаб бўлиб келмоқда.


Дунё, янгиликлар: Москвада йирик намойиш, Дмитрий Медведев – “Vk mho cucumber” ва ҳиндларнинг Ойга парвози - BBC News O'zbek\nХакерлар Россия Бош вазири Дмитрий Медведевнинг Twitter саҳифасига бузиб кириб, унинг номидан ғалати жумлаларни ёзиб қолдирган:\n"Hop cc very very very hubby cheers cheers her very vav chi hi " ва "Vk mho cucumber uovunpniophvoui ".\nФото муаллифлик ҳуқуқи Meduza\nУшбу жумлалар 12 июнь куни Ироқнинг Россиядаги элчиси Ҳайдар Мансур Ходи твити остида қолдирилган. Россия ҳукумати матбуот хизмати, кейинроқ, саҳифа назорати қайта тикланганини хабар қилган ва хакерлар ёзуви ўчириб ташланган.\nМуаллифлик ҳуқуқи @Tema_molodec @Tema_molodec\nХакерлар 2014 йилда ҳам жаноб Медведевнинг Twitter аккаунтини бузишган эди. Ўшанда улар Бош вазир номидан шундай сўзларни ёзганлар: «Истеъфога чиқаман. Ҳукуматнинг ҳаракатларидан уятдаман…», "Анчадан бери айтмоқчи бўлиб юрибман! Вова! Сен ноҳақсан…"\nМуаллифлик ҳуқуқи @villagemsk @villagemsk\n"Биз - Голуновмиз": Москвада йилнинг энг йирик намойиши бўлиб ўтди\nФото муаллифлик ҳуқуқи YURI KOCHETKOV\nМосквада мингдан ортиқ одам сешанба куни озод этилган журналист ИванГолуновни қўллаб-қувватлаш акциясига чиқди. Бу жорий йил бошидан бери Москвада кузатилган энг йирик намойиш экани айтилмоқда.\n6 июнь куни катта миқдордаги наркотик моддаларни тарқатишга уринишда айбланиб, қўлга олинган журналист ва Медуза нашрининг махсус мухбири Иван Голунов иши Россия бўйлаб кенг акс-садо берган эди.\nГей ва лесбиан - Худо уларни эркак ва аёл қилиб яратган - Ватикан\nНорозиликларга учраган Қозоғистон янги президенти, ҳайдалган Молдова президенти ва АҚШнинг Туркияга ультиматуми\nБайрамга таклиф этилмаган Путин, дуоларни ўзгартирган Папа ва БААда танкерларга ҳужум\nРоссия ҳуқуқ-тартибот органларининг қонунлар ва инсон ҳуқуқларини менсимаслиги қурбони ўлароқ кўрилган жаноб Голунов ҳали ҳибсдалик пайтида унинг ҳимояси йўлида норозилик намойиши ўтказиш режаланган ва ижтимоий тармоқда 20 минг одам митингга чиқишга ўз истагини билдирган эди.\nЖурналист озод этилиши ортидан норозилик акцияси ташкилотчилари ўз режасидан воз кечган, аммо одамлар барибир намойишга чиққан. Россия ички ишлар вазирлиги хабарига кўра, 1200 нафар одам тинч митингда қатнашган.\nБироқ фаоллар кўчага чиққанлар сони икки минг бўлганини таъкидлайди.\nПолиция ва хавфсизлик кучлари намойиш бошланиши билан норозиларни бирин-кетин ҳибсга ола бошлаган.\nУлар ичида Алексей Навалний каби таниқли мухолиф фаоллари ва журналистлар бўлгани хабар қилинади.\nҚўлга олинганлар кечга томон қўйиб юборилган.\nҲиндистон Ойга иккинчи миссияни юбормоқчи\nФото муаллифлик ҳуқуқи Press Information Bureau, India\nҲиндистон фазо агентлиги кеманинг кейинги ойда учирилиши ва уни сентябрь бошида Ой сиртига қўндирилишидан умид қилаётганини хабар қилган.\nАгар миссия муваффақиятли амалга ошса, Ҳиндистон АҚШ, Собиқ Совет Иттифоқи ва Хитой ортидан Ойга ўз кемасини қўндирган тўртинчи мамлакатга айланади.\nҲиндистон 2008 йилда Ойга биринчи миссиясини юборган, аммо у Ой юзасига қўнмай, табиий йўлдош орбитасида айланишга мўлжалланган эди.\nЧандраян-2 номини олган иккинчи аппарат сентябрь ойи бошида Ойга қўниб, 14 кун давомида унинг юзасидан олинган маълумотлар ва суратларни Ерга узатиб бориши кутилмоқда.\nТрамп: АҚШ Полшага қўшимча ҳарбий куч жўнатади\nВашингтонда Полша президенти Андрзеж Дуда билан ўтган матбуот конференцияси давомида президент Доналд Трамп АҚШ Полшага қўшимча 1000 ҳарбий юборишини маълум қилган.\nЖаноб Трамп ушбу ҳарбийлар Американинг Германиядаги 52 минг нафарли контингентидан олиниши, шунингдек, Полшага дронлар ва бошқа ҳарбий анжомлар жўнатилишини билдирган.\nНАТО билан 2016 йилдаги келишувга мувофиқ АҚШнинг 5 мингга яқин аскари аллақачон Полшада хизмат қилмоқда.\nҚримнинг 2014 йилда Россия томонидан аннекция қилиниши ортидан АҚШ ва НАТО давлатлари Шарқий Европадаги ҳарбий мавжудиятни янада ошириш ва кўпроқ ўқув машғулотлари ўтказишга зўр бермоқда.\nШунингдек, Полша ўз ҳудудида АҚШнинг доимий ҳарбий базасини қуришга иштиёқ билдириб келади.


14.02.20 13:45\tmsk\nШавкат Мирзиёевнинг Россияга қилган ташрифларидан бири . Россия президенти матбуот хизмати фотосурати\nЎзбекистон президенти Шавкат Мирзиёевнинг Россияга ташрифи 2020 йил июнь ойининг иккинчи ярмида бўлиб ўтади. Бу ҳақда республика Ташқи ишлар вазирининг биринчи ўринбосари Илҳом Неъматов маълумот берган, деб хабар беради ТАСС.\n«Сўнгги маълумотга кўра, президент Шавкат Мирзиёвнинг Россия Федерациясига расмий ташрифи июнь ойининг иккинчи ярмига белгиланган, унинг муддати Россия ТИВ раҳбари Сергей Лавровнинг яқинда Тошкентга қилган ташрифи чоғида аниқланган», — деди Неъматов 14 февралдаги матбуот анжуманида.\nУ давлат ташрифи муддати «ВНДХ ҳудудидаги машҳур объектнинг реконструкция ишларининг якунлаши» билан боғликлигини қўшимча қилди. Гап собиқ Ўзбекистон ССР павильони ҳақида бормоқда. Маълумки, Россия ҳукумати ушбу объектни Ўзбекистонга бемуддат фойдаланиш учун топширишга қарор қилган.\nМирзиёевнинг Россияга ташрифи 2019 йил октябрида маълум бўлганди. Россия-Ўзбекистон ишбилармонлар кенгашининг тўртинчи мажлисида Сенат раиси ўринбосари Содиқ Сафоев ташриф «келаси йил бошида» бўлиб ўтишини айтганди. Илҳом Неъматов декабрь ойида РИАга берган интервьюсида Ўзбекистон президенти Москвага «февраль ойи бошида ташриф буюришини, бу протокол билан боғликлиги, олдинда Янги йил тургани»ни маълум қилганди. «5 февралга тайёргарлик кўряпмиз: Россия томони ҳам, Ўзбекистон томони ҳам», — деганди Неъматов.\nЎшанда ташриф муддатини Федерация Кенгаши спикери Валентина Матвиенко ҳам тасдиқлаганди. У, шунингдек, ташриф доирасида 12 та давлатлараро ва ҳукуматлараро келишувлар имзоланишини қўшимча қилганди. 2020 йил январь ойида РФ Ташқи ишлар вазири билан учрашган президент Шавкат Мирзиёев ташриф июнь ойига кўчирилганини маълум қилди. Февралда РФ президенти матбуот котиби Дмитрий Песков 5 февраль куни Мирзиёевнинг ташрифи режада бўлмаганини таъкидлади: «Бундай режалар йўқ ва бўлмаган ҳам, шунинг учун уни кўчиришга ҳожат йўқ. Бу нотўғри маълумот».\nЎзбекистонда камбағалликни қисқартиришга эътибор кучайтирилади\nУяли алоқа операторлари қарзга хизмат қилишдан бош тортдилар


Япония Ўзбекистонга яна 430 минг доллар ажратади - Bugun.uz\nЯпония Ўзбекистонга яна 430 минг доллар ажратади\n20:38 | 21-12-2021\nЯпония Афғонистон ва унга қўшни мамлакатларга минтақадаги гуманитар инқирозни енгиб ўтишда ёрдам бериш учун мамлакат қўшимча буджетидан 109 миллион доллар ажратади. Бу ҳақда Япония Ташқи ишлар вазирлигига таяниб, «Cambodian Times» хабар берди.\nМаълум қилинишича, 20 декабрда Япония ҳукумати Афғонистондаги гуманитар инқирозни бартараф этиш учун 2021 молия бюджетидан Афғонистон ва қўшни давлатларга жами 109 миллион долларга яқин маблағ ажратишга қарор қилган.\nТаъкидланишича, Токио соғлиқни сақлаш, озиқ-овқат, овқатланиш, сув, санитария ва турмуш шароитларини яхшилаш каби соҳаларда инсонпарварлик эҳтиёжларини қондириш учун ёрдам кўрсатишни режалаштирган. Маблағлар БМТ агентликлари, Халқаро Қизил Хоч қўмитаси, Халқаро Қизил Хоч ва Қизил Ярим Ой жамиятлари федерацияси, Халқаро миграция ташкилоти, Жаҳон соғлиқни сақлаш ташкилоти, Хавфсизлик ва ҳамкорлик ташкилоти каби 16 та халқаро ташкилот орқали ажратилади.\nБаёнотга кўра, Афғонистонга 100 миллион доллар, Эронга 4 миллион доллар, Покистонга 3,72 миллион доллар, Тожикистонга 990 минг доллар, Ўзбекистонга эса 430 минг доллар берилади.\nАввалроқ Япония Афғонистон ва унга қўшни бўлган мамлакатларга умумий ёрдам доирасида Ўзбекистонга 200 минг доллар миқдорида грант ажратганди. Шунингдек, Япония ҳукумати қочқинлар учун гуманитар ёрдам бериш эҳтиёжи ортиб бораётган Афғонистон ва қўшни давлатларга 65 миллион доллар миқдорида фавқулодда грант ёрдами кўрсатиш тўғрисида қарор қабул қилганди.


Ҳазил куни тарихига назар » Скачать музыку бесплатно новинки музыки 2016-2017\nҲазил куни тарихига назар\n1 апрель куни дунёнинг бир қатор мамлакатларида "Ҳазил куни" ва "Алдаш куни" нишонланади. Шу куни яқин дўстлар бир-бирлари билан ҳазиллашишади. 1 апрель куни бир марта бўлса-да жилмайиб қўймайдиган одам деярли топилмайди. Биринчи апрель бир-бирига ҳадди сиғадиган, қалби пок инсонларнинг байрами. Тақвимда қизил билан белгилаб қўйилмаган байрамни бутун дунёда нишонлаш анъанага айланган. Таҳлилчиларнинг фикрича, бугун кўпчилик бир марта бўлса-да кимдир билан ҳазиллашади. Чинакамига халқона бўлган бу байрамда Янги Зеландия, Ирландия, Буюк Британия, Австралия ва Жанубий Африка каби мамлакатларда тушга қадар ҳазилашишади. Тушдан кейинги ҳазилни “апрель тентакликлари” деб аташади. Манбаларда илк бор 1509 йилда француз шоирларидан бири “Poisson d’Avril” (Апрель ҳазиллари) хақида ёзиб қолдирган. Лекин илк бор ҳазил куни 1686 йилда ўтказилгани айтилади. Ўзбекларнинг аскияси бир неча минг йилларга, ҳатто ибтидоий жамоа тузумига бориб тақалиши айтилади. Гулхан атрофида тўпланган аждодлар бир-бирлари билан ҳазиллашгани, шу тариқа аския санъати пайдо бўлгани олимлар томонидан исботланган. Аския қадим-қадимдан бери аждодлар маданиятининг бир қисми сифатида кўрилади. Айни дамда аския ЮНЕСКО томонидан Инсониятнинг жаҳон номоддий маданий бойликлари рўйхатига киритилган. Ҳозир Европада нишонланаётган биринчи апрель куни эса одамларнинг бир-бирларини алдашдан бошланган. Айрим тахминларга кўра баҳор ҳавосининг ўзгариб туриши ҳам бу байрамга асос бўлган бўлиши мумкин. Германияга Ҳазил куни Франциядан кириб келган. Европада Биринчи апрель байрами XVI асрда пайдо бўлган. Бунга француз қироли Карл Биринчининг 1564 йилда янги йилни 1 апрелдан 1 январга кўчириш тўғрисидаги фармони сабаб бўлган. Аммо одатга кўра одамлар 1 апрелда бир-бирларни янги йил билан табриклайверишган. Аммо байрам хақиқий бўлмагани боис совғаларни ҳазил сифатида қабул қилишган. Масалан, бўм-бўш қутилар совға қилинган. Вақт ўтиши билан ҳазил биринчи апрель анъанасига айланиб қолган. Бу анъана ҳамон давом этмоқда. Яқинда топилган Philogelos (кулги ишқибозлари) деб номланган ҳужжатда қадимий кулги ҳақида тасаввур уйғотади. Грециядан топилган бу ҳужжат муаллифлари Гиерокл ва Филагриус бўлиб, милоднинг учинчи ёки тўртинчи асрларига оид бўлиб, унда 260га яқин ҳазил ёзилган. Ёзувчи Белинский ёзганидек, кулги ҳақиқатни ёлғондан фарқлашда восита бўлади. Инсонда ўз қадрини билиш туйғусини уйғотишга қодир. Бугунги кунда кулгининг турлари кўп. Масалан, ҳазил, пародия, ҳажв, латифа, аския каби сўз ўйинларини келтириш мумкин. Шу ўринда Афанди латифаларини эсга оламиз. Ўтмишда халқ бирор нарсани ҳажв қилмоқчи бўлса, Афанди латифаларини тўқиган. Латифа қизиқарли воқеа борасида қисқача ҳикоядир. Латифа асосан оғиздан-оғизга ўтиб келади. Латифалар инсонлар фаолиятининг барча соҳаларини қамраб олади. Латифаларни иккига ажратиш мумкин. Биринчиси, фақат кулдириш учун тўқиб чиқарилган бўлса, иккинчи латифада ҳаёт хақиқатлари ўз аксини топади. Латифалар кулдириш билан бир қаторда кишини ўйлантиради. Энг қизиғи, латифаларнинг муаллифи ким экани ҳамиша ҳам маълум бўлмайди. Ҳажвиянинг муҳим хусусияти унинг маълум макон ва замонда бўлишидир. Ҳажвия жамиятда юз бераётган ҳодисалар туфайли туғилади. Ҳажвиянинг илдизлари милоддан аввалги 2 асрларга бориб тақалади. Тарихчи Плинийнинг ёзишича, милоддан аввалги VI асрда Гиппонакт исмли шоир бир инсон ҳақида ўткир ҳажвия ёзади. Натижада, ўша одам ўз жонига қасд қилади. 18 асрдан бошлаб ҳажвия худди табиий офат каби Европадаги барча газета ва журналларни эгаллаб ола бошлади. Ҳажвия худди ойнадир. Фақат унда ўзингиздан бошқа ҳамманинг юзини кўриш мумкин. Ҳажвия ижтимоий адолатга қарши бўлганларга нисбатан ҳужум. Матбуотда 1 апрель санасида кўплаб ҳазиллар эълон қилинган. Масалан, 1899 йилда Денвер газеталарида Буюк Хитой деворининг бузиб ташланиши борасида хабар босилган. - 1980 йилда BBC радиоси Биг-Бен соатининг механик циферблати замонавий электрон циферблатга алмаштирилишини маълум қилди. - 1986 йилда Le Parisien газетаси стадион қурилиши муносабати билан Эйфел минораси бузилиши хақида хабар берди. - 1975 йилда Австралиянинг This Day Tonight янгиликлар дастурида эндиликда бир дақиқа юз сониядан иборат бўлиши, яъни бир кеча кундуз 20 соатдан ташкил топиши хақида қарор қабул қилингани борасида ахборот берилди. - 2008 йилда BBC Антарктикада қишлаш учун Жанубий Америкага йўл олган учувчи пингвинлар суратга олинганини маълум қилди. Шарофидин Тўлаганов Manba: xabardor.uz


Россия фуқаросини ўлдирганликда гумонланаётган ўзбекистонлик ҳибсга олинди\n07 июл 2022, Тошкент вақти: 00:01\nЎзбекистон Москва вилоятида “Спартак” футбол жамоаси ишқибозини ўлдирганликда гумонланаётган ўзбекистонликни Россияга топширди. Бу ҳақда ИТАР-ТАСС агентлиги хабар берди.\nХабарга кўра, гумонланувчи Жаҳонгир Аҳмедов 15 май куни Ўзбекистонда ҳибсга олинган ва 16 май куни Москванинг Домодедово аэропортида Россия милициясига топширилган.\nАҳмедов 22 ёшли Россия фуқароси Леонид Сафьянниковнинг ўлимида гумонланмоқда.\n“Спартак” футбол жамоаси ишқибози экани айтилаётган Сафьянников 13 май куни Аҳмедов билан муштлашув натижасида ҳалок бўлгани хабар қилинганди.\nУшбу воқеадан сўнг Аҳмедов Ўзбекистонга учиб кетишга муваффақ бўлган.\n15 май куни Москва яқинидаги Пушкино шаҳарчасида қотилликда гумонланаётган ўзбекистонликни жавобгарликка тортиш талаби билан намойиш ўтказилди. Юзлаган намойишчилар муҳожирларга қарши чақириқлар билан дўкон ва автобусларга ҳужум қилиб, у ердаги муҳожирларни катлаклаган.\nПолиция 50 дан ортиқ намойишчини вақтинча ҳибсга олгани айтилмоқда.\nРоссияда марказий-осиёлик муҳожирларга нисбатан миллий адоват асосида содир этиладиган зўравонликларга кўпинча футбол ишқибозлари алоқадор бўлади.\n2010 йили “Спартак” футбол жамоаси ишқибози Егор Свиридовнинг кавказлик тарафидан ўлдирилиши ортидан миллатчи гуруҳлар рус миллатига мансуб бўлмаганларга қарши қатор ҳужумлар уюштиришган эди.


Эл оғзига элак тутиб бўлмайди: Шавкат Мирзиё билан Нью-Йоркда учрашган пасткаш ўзбекларни Садиқ Сафоев қандай танлади? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n11:41 - Эл оғзига элак тутиб бўлмайди: Шавкат Мирзиё билан Нью-Йоркда учрашган пасткаш ўзбекларни Садиқ Сафоев қандай танлади?\n“Ҳаракат” Агентлиги шу йил 21 сентябрда Ўзбекистон Президенти Шавкат Мирзиё Нью-Йоркда қандайдир ватандошлари билан кўришганини ЎзАга асосланиб бир эмас, икки марта хабар қилар экан, бундай муҳим учрашувнинг биронта тафсилоти очиқланмагани, учрашув қатнашчилари кимлиги ҳам айтилмагани – бу учрашув масхарабозликдан бошқа нарса эмаслигининг кўрсатгичидир, деб баҳолаган эдик.\nТўғри, ЎзАнинг хабарида Шавкат Мирзиё ўзи билан учрашган ватандошларга Ўзбекистонда олиб борилаётган оламшумил ишлар ҳақида гапиргани ва “Мамлакатимиз тараққиётига ҳисса қўшиш истагида бўлган барча чет элдаги юртдошларимизни Ўзбекистонга таклиф этаман, уларни қўллаб-қувватлашга ва ҳар томонлама рағбатлантиришга тайёрман” дегани айтилади. Аммо, булар ҳам умумий гаплар. Нима, ватандошлардан ҳеч ким ҳеч нарса демадими? Уларни Шавкат Мирзиёни тамоша қилиш учунгина учрашувга чақиришганмиди?\nМана орадан сал кам 2 ой вақт ўтди. Шавкат Мирзиёнинг таклифига қулоқ солиб, биронта учрашувда қатнашган ўзбек АҚШдан Ўзбекистонга қайтдими? Учрашувда қатнашмаган бўлса ҳам, ЎзАнинг хабаридан таклифни эшитган биронта чет элда яшаётган ўзбек Ўзбекистонга қайтдими?\nБундай саволлар кўп, аммо Шавкат Мирзиё ҳам, унинг тақимидагилар ҳам, жим. Буни ҳам тушуниш мумкин, учрашув масхарабозлик бўлгандан кейин, ундан қанақа натижа кутиш мумкин.\nАммо, ўзбегимнинг “Эл оғзига элак тутиб бўлмайди” деган мақоли бор. Ўша учрашувда қатнашган 15-20 киши ҳам шу элнинг бир қисми, уларнинг ҳам оғзи бор, уларнинг оғзига элак тутиб бўлармиди?\nҲозир ўша оғизлардан чиққан гаплар ҳаммага тарқалиб бўлди. Маълумки, Ўзбекистондаги қўғирчоқ ахборот воситалари Шавкат Мирзиё сентябрь ойида расмий ташриф билан АҚШга бориши ҳақида май ойидаёқ хабар тарқатган эдилар. Тезда маълум бўлдики, ҳеч қандай расмий ташриф йўқ, Шавкат Мирзиё ҳамма давлатларнинг раҳбарлари каби БМТнинг йиллик Бош Ассмблеясида иштирок этиш учунгина Нью-Йоркга кетмоқда.\nШавкат Мирзиёнинг АҚШда яшаётган ўзбеклар билан учрашувига тайёргарчилик ўша пайтдаёқ бошланибди. Ўзбекистон Миллий Хавфсизлик Хизмати Ўзбекистоннинг Вашингтондаги элчихонаси билан биргаликда ҳар доим ўзлари билан алоқада бўлиб юрган ишончли ўзбеклардан учрашувга одам танлашга бошлашган. Жуда кўп ўзбеклар бир неча марта элчихонага чақирилган, улар билан суҳбатлар ўтказилган.\nШавкат Мирзиё билан учрашувга тайёргарлик бўлаётганини эшитиб қолганлардан баъзилари учрашувда қатнашиш учун элчихонага мурожаат ҳам қилганлар. Уларнинг ҳаммасига рад жавоби берилган, уларнинг ичида Афғонистонда келган ўзбекларнинг “Туркистон” жамияти аъзолари ва бухоро яҳудийлари ҳам бор.\nШу ойлар ичида Ўзбекистоннинг бир вақтлар АҚШдаги элчиси бўлган, ҳозир Олий Мажлис Сенати раисининг биринчи ўрибосари вазифасида ишлаётган Содиқ Сафо ИККИ марта АҚШга келиб, Шавкат Мирзиё билан учрашувга танланаётганлар билан суҳбатлар ўтказган, ҳаммага президент билан учрашув пайтида оғиз очмаслик, ҳеч қандай савол бермаслик, фақатгина унинг гапларини эшитиш ва бирон нарса сўраса қисқа жавоб бериш таълимотини берган.\nХуллас, шундай чиғириқлардан ўтказилган аҳмоқ ва пасткашлар 21 сентябрда Шавкат Мирзиё билан учрашганлар, унинг лофларини тинглаганлар ва тарқалганлар.\nБиз учрашувда қатнашган ўзбекларни аҳмоқ ва пасткашлар дейишимиз ҳеч қандай ҳақорат эмас, ҳақиқитни гапиришдир. Чунки улар Ўзбекистон дунёнинг энг мудҳиш диктаторликлардан бири эканини, ҳатто мамлакатдан чиқиш визаси олиш катта муаммо эканлигини, АҚШда демократия борлиги учун фаровон ҳаёт мавжудлигини, шу сабабли бу ерда ўртача ойлик Ўзбекистондан камида 30 баравар юксаклигини билишади. Аммо, уларнинг на миллат ва на давлат билан ишлари бўлмагани сабабли, Шавкат Мирзиёнинг олдига Ўзбекистонни бу ғариб аҳволдан олиб чиқиш учун нималар қилиш кераклиги ҳақида талаблар қўймаганлар.\nУларнинг биронтаси Ўзбекистонга қайтишни ўйламаётгани ҳам ўз-ўзидан маълум. Аммо, масхарабозлик учрашувида қатнашганлари пасткашлик белгисидир.\nРасмда – Шавкат Мирзиёнинг Нью-Йоркда номаълум ватандошлар билан учрашуви. Бу расм ўзбекнинг тарихига навбатдаги масхарабозликнинг кўрсатгичи сифатида кириши аниқ.


Тошкентдан борган масъуллар Сирдарёдаги сайёр қабулда 600 дан ортиқ масалага ечим топди\n26–27 октябрь кунлари Сирдарё вилоятининг Гулистон, Ширин, Янгиер шаҳарлари ва Сирдарё туманида Президент администрацияси, Халқ қабулхоналари бошчилигида сайёр қабул ўтказилди.\nХабар қилинишича, сайёр қабул давомида бош прокурор ўринбосари томонидан 137 та масала кўриб чиқилиб, уларнинг 89 тасига шу ернинг ўзида ечим топилган. Хусусан, 3 та суд қарорига протест, 2 та судга даъво аризаси киритилган. 19 нафар мурожаатчининг 34,8 млн сўмлик иш ҳақи ундирилган. 5 нафар фуқарога ер участкалари ва 5 нафарига моддий ёрдам ажратилган. 7 нафар фуқаро ишга жойлаштирилган.\nОлий суд раиси ўринбосарига қилинган мурожаатлар асосида 22 нафар шахс жазони ўташдан муддатидан олдин озод қилиниб, 7 нафарига нисбатан белгиланган жазо енгилроғига алмаштирилган. Яна 1 нафар шахсга тайинланган жазо қисқартирилиб, 7 нафар шахс маъмурий жавобгарликдан озод қилинган. Шунингдек, қабул давомида 22 нафар вояга етмаган фарзанди бор 12 та оила яраштирилган. 5 та иш бўйича 2 млрд 884 млн сўм ундириш тўғрисидаги даъволар қаноатлантирилган.\nИчки ишлар вазирлигига қилинган 83та мурожаатдан 48таси шу ерда ҳал қилиб берилган. Хусусан, 8 нафар фуқаро ички ишлар органига ишга қабул қилиниб, фуқаролиги бўлмаган 35 нафар шахсга Ўзбекистон Республикаси фуқаролик паспорти берилган.\nХалқ таълими вазири ўринбосарига мурожаатлардан кейин эса 6 та мактабга 95 та компьютер жамланмаси ва бадиий адабиётлар етказиб берилган, 22 нафар мурожаатчи халқ таълими тизимига ишга қабул қилинган. Ховос тумани 4-сонли умумтаълим мактабига 15 та замонавий компьютер жамламаси ажратилган.\nҚабул давомида Автомобиль йўллари кўмитасига 62та мурожаат келиб тушган ва уларнинг 29таси жойида ҳал этилган. Бунинг натижасида 19,9 км йўл таъмирланиб, қарийб 4,5 км тупроқ йўлларга тош-шағал ётқизилган. Ховос тумани «Янгиер» маҳалласида истиқомат қилувчи Бобоназар Худойназаровнинг мурожаати асосида маҳалланинг 1 км.дан зиёд чанг кўчалари тош йўлга айлантирилган. Ховос тумани «Оқчангал» маҳалласи аҳолисининг мурожаатларидан кейин эса 8-умумий ўрта таьлим мактабига олиб борадиган асосий йўлни асфальтлаш ишлари бошланган.\nЭлектр энергияси таъминоти билан боғлиқ 49та мурожаатнинг эса 38 тасига шу ернинг ўзида ечим топилган. 27та трансформатор пунктида қурилиш-таъмирлаш ишлари олиб борилган бўлса, 64та эскирган симёғочлар бетон устунларга алмаштирилиб, 1,2 км электр тармоғи тортилган.\nСоғлиқни сақлаш вазирининг ўринбосари томонидан эса 77 та мурожаатнинг 49 тасига ечим топиб берилган. Натижада, 18 нафар фуқарога даволаниш учун ордер ва йўлланма, ўнлаб мурожаатчиларга ногиронлик аравачалари, протез-ортопедия буюмлари, дори-дармонлар ажратилган.\n«Аввалги сайёр қабуллари давомида берилган мурожаатда Ховос чегараолди ҳудудида яшовчи аҳоли эскириб, бузилишга тушган «Шарқобод» қишлоқ врачлик пунктини сақлаб қолишда амалий ёрдам сўралган эди. Ушбу мурожаат жойига чиқиб ўрганилгандан сўнг, муассаса қайта таъмирланиб мутлақо янги кўринишга эга бўлди. Навбатдаги мурожаатлардан сўнг эса муассаса замонавий тиббиёт жиҳозлари билан таъминланди», – дейилади хабарда.\nҚайд этилишича, Ахборот технологиялари ва коммуникацияларини ривожлантириш вазирлиги томонидан 8 та хонадонга 1,2 км оптик толали алоқа кабеллари тортилиб, интернет улаб берилган.\n«Икки кун давомида ўтказилган оммавий қабулларда 1 минг 313 та мурожаат бўйича 1 минг 328 та масала кўриб чиқилди, 612 та мурожаат жойида ҳал қилинди, 416 та мурожаат эгасига ҳуқуқий маслаҳат ва тушунтириш берилган бўлса, 300 та мурожаат назоратга олинди», – дейилади расмий релизда.\nСирдарёда бир оиланинг тўрт нафар аъзоси ис газидан вафот этди


Паст Дарғомда маҳаллабай ишлашнинг янги тузилмаси жорий этилади - zarnews.uz\nПаст Дарғомда маҳаллабай ишлашнинг янги тузилмаси жорий этилади\nБу масала ижросини Бош вазир ўринбосари Ж.Қўчқоров назорат қилиб, зарур тавсиялар бериб бормоқда. Туман ҳокимлигида ўтказилган йиғилишда ҳам айни масала қизғин муҳокама этилди.\nҚайд этилганидек, жорий йилнинг 15-16 апрель кунлари Самарқандга ташриф буюрган давлатимиз раҳбари маҳаллабай ишлашда Самарқанд тажрибасини йўлга қўйиш топшириғини берган эди.\nБунда тажриба сифатида туманда "Маҳаллабай ишлаш маркази"ни ташкил этиш белгиланган. Марказнинг ҳар бир инспектори учтагача маҳаллага бириктирилади. Шунингдек, янги тизимга кўра, маҳалла раисининг томорқа ва тадбиркорлик масалалари бўйича ўринбосари штати ҳокимнинг молия-иқтисодиёт ва камбағалликни қисқартириш бўйича ўринбосари бошқарувига берилади.\nДарҳақиқат, “маҳаллабай” ишлаш тизими орқали маҳаллий бошқарув органларини фуқароларга янада яқинлаштириш, аҳоли ва тадбиркорларнинг муаммо ва мурожаатларини аниқлаш ҳамда уларни самарали ҳал этиш йўлга қўйиляпти.\n- Бу борада Самарқанд тажрибасини амалиётга жорий этиш мақсадида давлатимиз раҳбарининг қарори лойиҳаси ишлаб чиқилди, - деди Ж.Қўчқоров. – Янги ташкил этиладиган марказ маҳаллалар кесимида тўпланган муаммо ва мурожаатларни мувофиқлаштириб, уларни ҳал этишни ташкил этади. Асосийси, у амалга оширилган ишлар натижадорлиги юзасидан ҳар чоракда халқ депутатлари туман Кенгашида ҳисобот бериб боради.\nЖорий йил 1 майидан Паст Дарғом туманида иқтисодий блок структурасини такомиллаштирган ҳолда маҳаллабай ишлаш тизими жорий этилади. Бу тизим Ургут ва Булунғур туманларида 1 июлдан ҳамда вилоятнинг қолган туман (шаҳар)ларида 1 декабрга қадар босқичма-босқич жорий этилади.\nЖ.Қўчқоров янги тизим афзалликлари, ундан кўзланган мақсад ҳамда амалга оширилиши лозим бўлган вазифалар хусусида фикр-мулоҳазаларини билдириб, бу борада мутасаддиларга зарур кўрсатмалар берди.


Президентимиз томонидан илгари сурилган Мамлакатимизда демократик ислоҳотларни янада чуқурлаштириш ва фуқаролик жамиятини ривожлантириш концепцияси миллий сайлов тизимини такомиллаштириш, халқнинг ўз хоҳиш-иродасини эркин ифода этиши, фуқароларнинг давлат ва жамият бошқарувидаги фаол иштирокини таъминлашда муҳим аҳамият касб этаётир.\nҚонунларимизда фуқароларнинг сайлаш ва сайланиш ҳуқуқи, ўз хоҳиш-иродасини билдириш тенглиги ва эркинлиги кафолатланган. “Ўзбекистон Республикаси Олий Мажлисига сайлов тўғрисида”ги қонуннинг 38-моддасига мувофиқ, сайлов куни ўз яшаш жойида бўлиш имкониятига эга бўлмаган сайловчилар муддатидан олдин овоз бериш ҳуқуқига эга. Муддатидан олдин овоз бериш сайловга ўн кун қолганда бошланиб, бир кун қолганда тугалланади. Бунинг учун вилоятдаги барча участкаларда сайловчиларга етарли қулайлик яратилган.\n– Муддатидан олдин овоз бериш истагини билдирган сайловчилар сайлов куни ўз яшаш жойида бўла олмаслиги сабаблари кўрсатилган ариза асосида участка сайлов комиссиясидан сайлов варақасини олмоқда, – дейди 68-Шеробод округ сайлов комиссияси раиси Абдуназар Ҳакимов. – Муддатидан олдин овоз бериш вақтини белгилаб, сайловчилар ва кузатувчилар эътиборига етказмоқдамиз. Сайлов варақалари махсус жиҳозланган яширин овоз бериш кабинасида сайловчи томонидан тўлдирилиб, ёпиқ конвертда участка сайлов комиссиясининг камида икки аъзоси имзоси, комиссиянинг муҳри ва сайловчи имзоси билан тасдиқланаётир. Ҳозиргача 82 сайловчи сайлов варақасини олиб, конституциявий ҳуқуқини эркин ифода этди.\n– Сайловлар арафасида хизмат сафарига чиқишимга тўғри келиб қолди, – дейди Ангор туманидаги Маданият маҳалласида истиқомат қилаётган Нуриддин Сатторов. – Сайлаш ҳуқуқим ва қонунларимизда белгиланган нормалардан фойдаланиб, участка сайлов комиссиясига мурожаат этдим. Сиёсий партияларнинг платформаси, номзодлар дастури билан танишиб, юртимиз ободлиги ва аҳоли фаровонлигини таъминлашга ҳисса қўшишни мақсад қилган номзодлар учун овоз бердим.\nСайлов қонунчилигимизда саломатлиги ёки бошқа сабабларга кўра сайлов куни сайлов участкасига кела олмайдиган сайловчиларнинг ўз хоҳиш-иродасини эркин ифода этиши учун ҳам барча қулайликлар яратилган.


Ўзбекистон футбол ассоциацияси биринчи вице-президенти Умид Аҳмаджонов лавозимидан кетишга қарор қилди.\nБир вақтнинг ўзида Осиё Олимпия Кенгаши вице-президенти сифатида ҳам ишлаб келаётган Умид Муҳаммаджонович чет элга хизмат сафарлари кўплиги боис ЎФАдаги мансабини топшириш ҳақида ариза ёзган.\n«Осиё Олимпия кенгаши вице-президентлиги – ниҳоятда масъулиятли вазифа. Келаси йил Токиода Олимпия ўйинлари бўлиб ўтади. Мазкур мусобақага вақт кам қолмоқда. Хизмат сафарлари кўп. Шу сабабдан Ўзбекистон футбол ассоциацияси вице-президентлигидан бўшаш бўйича ариза ёздим.\nШу ўринда юртимизда спорт ривожига, хусусан, футбол ривожига катта аҳамият қаратиб келаётган муҳтарам президентимиз Шавкат Миромоновичга, барча зарур шарт-шароитларни яратиб бераётган ҳукуматимиз раҳбариятига миннатдорчилик билдириб ўтмоқчиман», - деган Аҳмаджоновнинг сўзларини келтирди ЎФА расмий сайти.\n42 ёшли функционер шу йил 3 март куни Осиё Олимпия Кенгашига Марказий Осиё минтақасидан вице-президенти этиб сайланган эди.\nШундан сўнг у апрелда Марказий Осиё Футбол Ассоциацияси (МОФА) раҳбарлигидан кетди, май ойида эса Ўзбекистон Миллий олимпия қўмитаси президентлигидан истеъфога чиқди.\nМаълумот учун, Умид Аҳмаджонов спортдаги раҳбарлик фаолиятини 2002 йилда Ўзбекистон ногиронлар спорт федерацияси бош котиби сифатида бошлаган. 2007 йилдан кейин 10 йил давомида Миллий паралимпия ассоциациясида бош котиб ва раис ўринбосари лавозимларида ишлади. Бу вақтда Ўзбекистон дзюдо федерацияси раиси ўринбосари сифатида ҳам фаолият юритди. 2016 йилги Рио Паралимпиадаси (31та медаль, 16-ўрин) унинг соҳадаги карьерасида бурилиш нуқтаси бўлганди.\n2017 йил бошида Умид Аҳмаджонов Миллий олимпия қўмитасида вице-президент этиб сайланди. Кўп ўтмай, у Дзюдо федерацияси вице-президенти Бобур Шодиев «Пахтакор» вице-президенти этиб тайинланиши ортидан мазкур клубда бош директор сифатида иш бошлади. Ўша йилнинг сентябрига бориб эса Ўзбекистон футбол федерацияси президентлигига ягона номзод сифатида ушбу мансабни эгаллади. Қисқа вақтда ўзини реформатор сифатида кўрсатган Аҳмаджонов 2018 йил бошида Миллий олимпия қўмитаси раиси этиб сайланган эди.\nҚўшимча қилиш жоиз, Муҳаммаджонович расман ЎФФ президенти сифатида 4 ой ишлагач, 2018 йил январида ваколатларини ташкилотнинг ҳозирги бош раҳбари – Очилбой Раматовга топширган.\nЎзбек спортида Умид Аҳмаджонов даври: у нималарга эриша олди?


Наврўз Алимов "Қўқон-1912"дан четлатилиши мумкин?- Kruz.uz\nНаврўз Алимов "Қўқон-1912"дан четлатилиши мумкин?\n12:00, 04.05.2016 1644 0 Спорт\nКеча “Қўқон-1912” клубининг навбатдан ташқари йиғилиши бўлиб ўтди. Йиғилишда клуб раҳбарлари , мураббийлар ва барча футболчилар иштирок этишди. Йиғилиш кун тартибидан 2016 йил 30 апрель куни Фарғона вилояти ҳокимлигида бўлган йиғилиш якунлари ва жамоа ўйинларини яхшилаш масаласи кўриб чиқилди. Бу ҳақда клуб расмий сайти хабар бермоқда.\nАйтишим мумкинки, 1-давра сўнггида жамоа 10-ўриндан пастда бўладиган бўлса, 2-даврадан барчангиз билан тузилган шартномаларни қайта кўриб чиқамиз. Ойлик маошлар қисқартирилади. Тиббиёт ходимлари иши ҳам қониқарсиз. Барча дори-дармон ва витаминлар етказиб бериляпти, лекин жароҳат олиб сафдан чиққанлар кўп бўлмоқда.\nЮқоридагилардан келиб чиқиб йиғилиш қарор қабул қилди:\nФутболчилар Навруз Алимов, Маъруф Зокиржонов, Носир Отақўзиев, Андрей Бакланов, Азиз Тўхтабоев, Ғайрат Хасанов ва Ориф Мамажоновларга 2016 йил 1 июлигача синов муддати билан имконият бериб, ўз ишларида ўзгариш қилмасалар клубдан четлатиш ҳақида огоҳлантирилсин.\n23:33, 30.06.2020 1985\n23:32, 27.06.2020 1389\n10:32, 22.06.2020 2117\n09:51, 18.06.2020 716\n18:57, 16.06.2020 4227\nИскандеров инвестор маданият куни намунавий уйлар Консерватория Сонъмас юлдуз Чорвачилик Халқабад Қорақалпоғистон телеканали корхоналаридан\n13:23, 08.07.2020 3568


NUR-SULTAN. Kazinform - Сўнгги 30 йил ичида Хитой ва Марказий Осиё ўртасидаги товар айирбошлаш ҳажми 100 баробардан ортиқ ўсди. Бу ҳақда Қозоғистон Президенти Қасим-Жомарт Тоқаев «Марказий Осиё – ХХР» саммитида маълум қилди, дея хабар беради Kazinform мухбири.\nҚозоғистоннинг Марказий Осиё давлатлари билан товар айирбошлаш ҳажми ўтган йилнинг ўзида қарийб 40 фоизга ошди. «Марказий Осиё ва ХХР» форматидаги йирик ҳамкорлик имкониятларидан фойдаланишимиз керак, деб ҳисоблайман. Муштарак манфаатларни инобатга олган ҳолда, ҳозирги босқичда қуйидаги вазифаларни ҳал этишга эътибор қаратиш муҳим бўларди», - деди Президент.\n«Биринчидан, хитойлик ҳамкасбларимизнинг фикрича, сўнгги 30 йил ичида Хитой ва Марказий Осиё ўртасидаги товар айирбошлаш ҳажми 100 баробардан ортиқ ўсган. Бу ҳали чегара эмас. Савдо-иқтисодий ҳамкорликни янада кенгайтиришга ҳаракат қилиш керак. Бу вазифа замирида товар айирбошлаш мазмунини диверсификация қилиш, тўсиқларни бартараф этиш, божхонада тартиб ўрнатиш ва инновацион ечимларни жорий этиш вазифаси турибди», - деди Қасим-Жомарт Тоқаев.\nЭслатиб ўтамиз, Президент Қасим-Жомарт Тоқаев иштирокида «Марказий Осиё – ХХР» саммити бўлиб ўтди.\nСаммитда ХХР раиси Си Цзинпин, Ўзбекистон президенти Шавкат Мирзиёев, Қирғизистон президенти Садир Жаппаров, Туркманистон президенти Гурбангули Бердимуҳамедов ва Тожикистон президенти Имомали Раҳмон иштирок этди.\nКалит сўзлар: Марказий Осиё, Бизнес,\nАтирау ва Озарбайжон ўртасидаги ташқи савдо айланмаси 4,8 млн долларга етди\nЮнон-рум кураши бўйича Қозоғистон ёшлар терма жамоаси Туркиядаги турнирда иккинчи бўлди


Музейимиз халқаро майдонларда. | Xiva\nМузейимиз халқаро майдонларда.\nШу кунларда Франциянинг Париж шахрида ўтказилаётган халқаро сайёхлик кўргазмасида Ўзбекистоннинг туристик салоҳияти намойиш этилмоқда. Париж шаҳрида бўлиб ўтаётган энг йирик “IFTM Top Resa 2019” халқаро туристик кўргазмасидаги Ўзбекистоннинг миллий стендида Республикамизни машхур сайёхлик йўналишлари билан бир қаторда Хива Ичон-Қалъа музей қўриқхонаси хам тақдим қилинган. Унда Қадимий Хивага виртуал саёхат khiva360.uz лойихаси билан биргаликда Ичон-Қалъа музей қўриқхонасидаги интерактив кўргазмалар хам намойиш қилинмоқда. Бу эса мамлакатимиз стендига кўргазма қатнашчиларнинг қизиқишини ортирмоқда. Кўргазма 1-октябрдан 4-октябрга қадар давом қилади. Кўргазма ташкилотчиларининг тахминларга кўра, ярмаркага 34 мингга яқин киши ҳамда 1,5 мингдан зиёд туризм соҳаси мутахассислари ташриф буюради.\n“Ўзбекистон ҳаво йўллари” МAК ҳамда Республикамизнинг 12 туристик ташкилоти Туризмни ривожлантириш давлат қўмитаси ва Ўзбекистоннинг Франсиядаги элчихонасининг қўллаб-қувватлаши остида мамлакатимиз туристик салоҳиятини тақдим этиш имкоиятига эга бўлишди.\nМиллий стендда Ўзбекистон делегацияси барча меҳмонларга юртимиз, унинг машҳур йўналишлари, туризмнинг ривожланаётган турлари, виза режимининг либераллашуви ва соҳадаги сўнгги ислоҳотлар ҳақида батафсил маълумотлар беришмоқда.\nКелгусида 24-27 октябр кунлари Токио, 4-6 ноябрда эса Британиянинг Лондон шахрида бўладиган халқаро сайёхлик кургазмаларида Ўзбекистоннинг миллий стенди доирасида хам Ичон-Қалъа музей қўриқхонаси интерактив кўргазмаси намойиш қилиниши режалаштирилган.


Валютангизга ҳушëр бўлинг!\n14 май 2021, Тошкент вақти: 12:52\nКузатувчиларга кўра¸ Марказий банкнинг янги қарори Ўзбекистон ичида эркин муомаладаги валюта тақчиллиги олдини олиш чораларидан бири бўлиши мумкин.\nЎзбекистон Марказий банкининг ички бозордаги валюта олди-бердисига оид қабул қилган янги қарори¸ унга рисоладагидай шарҳ берилмаганидан бўлса керак¸ жамоатчилик орасида ташвиш уйғотмоқда.\nЯқинда Ўзбекистон Марказий банки бошқаруви Вазирлар маҳкамасининг “Биржадан ташқари валюта бозори фаолиятини ташкил этиш чора-тадбирлари тўғриси”да 2001 йил 10 июлдаги қарорига алоқадор валюта конвертациясига оид ҳужжат қабул қилди.\nУнга кўра, хориждан маҳсулот импорт қилган ширкатлар ички бозорда валюта сотиб олганидан кейин 7 кун ичида валютани маҳсулот эгаси ҳисобига ўтказмаса, масъул банк унинг ҳисобидаги валютани Марказий банк курси бўйича қайтариб сотиб олади.\nМарказий Банк ходимининг Озодлик радиосига айтишича, четдан маҳсулот импорт қилиш билан шуғулланувчи ширкат ички бозорда валюта сотиб олиб¸ уни 7 иш кунида маҳсулот эгаси бўлган хориж ширкати ҳисобига ўтказмаса, масъул банк валютани қайтариб сотиб олади.\nБанк ходимига кўра, бу тартиб жисмоний шахсларга тааллуқли эмас, шу боис ўз валюталарини банкларда сақлаётган фуқароларнинг ташвишланишига ўрин йўқ.\n- Бу қарор жисмоний шахслар ва якка тартибдаги корхоналарга тааллуқли эмас. Агар ширкат импорт билан шуғулланса ва биржадан эркин муомаладаги валютани сотиб олса, ўшаларга тегишли.\nМасалан¸ бир ширкат валюта сотиб олса ва 7 иш кунида пулни Россиями, Чехиями ёки бошқа ердаги ҳамкорининг банк ҳисобига ўтказмаса, валютани қайтариб сотиши керак бўлади. Бу бошқаларга тааллуқли эмас. Фақат импорт билан шуғулланувчи ширкатларга тегишли, деди Марказий банк ходимларидан бири.\nСўнгги пайтларда Ўзбекистон ҳукумати валюта назоратини кучайтирмоқда. Якка тартибда тижорат билан шуғулланаётган фуқаролар фикрича, бу тадбир валютага талабни оширган ва расмий курси билан қора бозор курси ўртасидаги фарқ ошишига туртки бўлган.\nТошкентлик тадбиркорлардан бири ҳозир пойтахтда АҚШ долларининг расмий курси ва қора бозордаги курс ўртасидаги фарқ тахминан 300 сўмни ташкил этишини айтди:\n- Давлат курси 1425 сўм. Қора бозорда 1700-1750 сўм. 2-3 ойдан бери мана шу аҳвол.\nОзодлик: Валюта сотиб олмоқчи бўлган одам валюта алмаштириш шаҳобчасига бемалол бориб, валюта сотиб ола биладими?\n- Йўқ¸ валюта алмаштириш шаҳобчасида бемалол сотиб ололмайди. Чунки қора бозорда ишлайдиганлар елкасини бериб¸ ўшалар олаяпти¸ холос. Оддий халққа навбат билан фақат 200 доллардан бераяпти. Қора бозорда ишлайдиганлар банк ходимларига пора бериб¸ 5-6 минг, ҳатто 10 минггача олиши мумкин.\nОзодлик: Қора бозордагилар устига қанча бериб олади?\n- Қора бозордагилар 5 минг долларга 200-300 доллар бериши мумкин.\nЎзбекистоннинг бошқа вилоятларида ҳам фуқароларнинг банк шаҳобчаларидан валюта сотиб олиши пойтахтдаги каби муаммога айланиб бормоқда. Қашқадарёлик тадбиркорлардан бири ҳозир Қаршида ҳам АҚШ долларини фақат банкларда таниш-билиши борлар расмий курсда сотиб олиши мумкинлигини¸ оддий фуқароларнинг валюта алмаштириш шаҳобчалардан доллар сотиб олиши амри маҳол бўлиб қолганини айтди.\n- Долларнинг давлат нархи 1400 сўм. Қора бозорда 1700 сўм. Бу сотилиш нархи.\nОзодлик: Валюта алмаштириш шаҳобчасидан оддий одам бемалол сотиб ололадими?\n- Йўқ¸ бу фақат давлат идораларининг ҳисоб-китоби учун юритилади. Давлат шаҳобчаларида тирик валютанинг ўзи йўқ¸ фақат қора бозордан яширинча олса бўлади.\nСабаби агарда орган ходимлари бу нарсани кўриб қолса¸ олувчини ҳам¸ сотувчини ҳам ушлаб, пулларини олиб қўйишади.\nСиз валюта алмаштириш шаҳобчасига хоҳлаганча олиб бориб тоширишингиз мумкин. Лекин сотиб олиб бўлмайди.\nУни банкнинг катталари банкнинг ўзидан қора бозорга чиқариб сотиб юборишади. Четга кетаëтганлар кўпайиб қолган ва улар қора бозордан сотиб олишади. Уларнинг бошқа иложлари йўқ.


Ўзбекистонда туризмни тиклашга бир неча йил керак бўлади - Anhor\nAnhor Все посты Ўзбекистонда туризмни тиклашга бир неча йил керак бўлади\nЎзбекистон ҳукумати туристларни қабул қилишга рухсат бераётган бир пайтда, соҳа вакиллари бизнесни сақлаб қолиш йўллари ҳақида бош қотирмоқда. Экспертларнинг таъкидлашича, банкротлик тўлқинидан барибир қочиб қутилиб бўлмайди. Туризм соҳаси ўз муаммолари билан яккама-якка қолган, ҳукуматнинг инқирозга қарши чоралари самара бермаяпти. WBCE Tourism фирмасининг директори, Туризмни ривожлантириш давлат қўмитасининг собиқ ходими Равшан Намозов Anhor.uz мухбирига соҳадаги муаммолар ҳақида гапириб берди.\nТуризм сектори уч йилдан кейин тикланади\nБу ҳалокатнинг реал кўламини ҳамма ҳам охиригача англаб етгани йўқ. Ўзбекистон 2019 йил даражасидаги туризмни камида икки-уч йилдан сўнг тиклаши мумкин. Давлат томонидан тадбиркорларни қўллаб-қувватлаш бўйича чора-тадбирлар қабул қилинганига қарамасдан, улар карантин сабабли кўрилган зарарни қоплаш учун етарли эмаслиги аён бўлди, – дейди Равшан Намозов.\n«Ҳукумат томонидан тақдим этилаётган имтиёзлар ва преференциялар – бу ярим чоралар, улар кутилган самарани бермайди. Масалан, туризм соҳасида фаолият кўрсатаётган тадбиркорлар учун 2020 йилнинг 1 июнидан 31 декабригача фойда солиғи ставкаларини 50% га пасайтириш ҳақидаги қарорни олайлик. Бу ерда бир савол туғилади: агар туристлар йўқ бўлса, унда фойда қаердан келади, биз нимадан солиқ тўлаймиз?! Калга тароқ нимага керак?! 2020 йил охиригача туризм секторида фойда бўлмаслигини сизга исталган эксперт айтиши мумкин», – дея қайд этади Равшан Намозов.\n«Шунингдек, Туризм соҳасини қўллаб-қувватлаш жамғармаси томонидан кўрсатиладиган “ёрдам” ҳам тушунарсиз. Сўз Ўзбекистонга олиб келинган ва хизмат кўрсатилган ҳар бир хорижлик турист учун 15 доллар миқдорида туроператорларга ва турагентларга тўланадиган мукофот субсидиялари ҳақида бормоқда. Бироқ ёрдам олиш учун қатор шартларни бажариш керак, уларни бажаришнинг эса иложи йўқ: кириш туризми бошланиб, кириб келувчи хорижий туристларнинг умумий сони 500 минг кишига етгунга қадар бўлган давр ичида кириб келган турист мамлакат ҳудудида камида беш сутка бўлиши керак. Бу муаммога жиддий ёндашув эмас. Бутун дунёда авиаалоқа тўхтатилган ва у қачон тикланиши номаълум бўлган бир пайтда турагентлик туристни қандай қилиб олиб келиши мумкин? Авиапарвозлар бир-икки ойдан кейин тикланганида ҳам биз теристларни йил охиригача кўрмаймиз. Ҳозирги шароитларда хорижликлар, айниқса Ўзбекистонга келадиган туристларнинг асосий тоифасини ташкил этувчи кекса европаликлар саёҳат қилишга таваккал қилмаса керак», – дейди у.\nИчки туризм борасида ҳам ноаниқ вазият юзага келган. Охирги фармойишларга кўра, меҳмонхоналар фақат яшил зоналарда ишлаши мумкин, аммо Тошкент сариқ зонада жойлашган, шу билан бирга бу ерда ташриф буюрувчилар учун меҳмонхоналар очиқ-у, хостелларга ишлаш тақиқланган.\n«Бошқа томондан, бугунги кунда меҳмонхоналарни очишдан маъни йўқ, чунки уларга бўлган талаб ҳам йўқ. Бироқ нуфузли меҳмонхоналар, катта молиявий йўқотишларга учраётган бўлса ҳам, маркани ушлаб туриш учун фаолият кўрсатишда давом этяпти», – қайд этади суҳбатдошимиз.\nТуризм секторининг вакиллари кўмаксиз қолди\nРавшан Намозовнинг сўзларига кўра, туризм сектори вакиллари келажакдан нима кутишни билишмаяпти, демак, нимага тайёргарлик кўришни ҳам билишмайди. Интернет сохта маълумотларга тўлиб кетган, ҳукумат сукут сақлаяпти ва маълумотларни оз-оздан беряпти. Ўз навбатида, ЎзР Давлат туризмни ривожлантириш қўмитаси туризм индустрияси вакиллари билан мулоқот қилишга уринмаяпти ҳам.\n«Ҳозир пандемияни баҳона қилиш ва ҳамма муаммоларга карантин оқибатлари деб изоҳ бериш қулай бўлган. Аммо ҳал этилмаган масалаларнинг кўпчилиги карантин эълон қилинишидан олдин ҳам долзарб эди. Туризм секторининг аксар иштирокчилари Қўмита фаолиятидан норози десам бўрттирмаган бўламан. Қўмита даражасида қабул қилинаётагн чора-тадбирларнинг самараси паст. Айтгандай, мен икки йил Қўмитада ишлаб кўрдим ва у ерда инновацион лойиҳалар ва ташаббуслар жуда оғир илгари сурилишини ўз кўзим билан кўрдим», – дея қайд этади у.\nСоҳа вакилининг таъкидлашича, тадбиркорларнинг кўпчилиги туризм бизнесини кредитлар асосида қуради, маҳаллий банкларнинг аксарияти эса карантиндан жабрланганларга етарлича ёрдам кўрсатмаган.\n«Айрим кредит ташкилотлари тўловларни икки-уч ой кейинга суришни таклиф қилди, аммо бу барибир ечим эмас. Ҳозирги ҳолатда ягона ва тўғри ечим – бу асосий қарз сифатида кредитлар муддатини узайтириш (узиш муддатидан бошлаб), фоиз ставкаларини камида келаси йил май ойигача кейинга суришдир. Бунинг устига туроператорларнинг кўпчилиги ижара майдонларида фаолият кўрсатади, ижарага берувчилар эса ён босишни, ҳеч бўлмаса ижара ҳақини вақтинчалик камайтиришни истамаяпти (Экспертнинг ҳисоб-китобларига кўра, ойлик ижара ҳақи камида 5-8 млн сўмни ташкил қилади. Шу боис бозорнинг кўпгина иштирокчилари зарарни ошириб юбормаслик учун ўз офисларини ёпишга, ходимларни ишдан бўшатишга мажбур бўлди. Бу аҳволда мамлакатда ишсизлик даражаси кескин ошганига ҳайрон қолмаса ҳам бўлади».\nАгар мўъжиза юз бермаса, унда Ўзбекистон бу йил сайёҳларнинг 90% ни йўқотади, туризм чуқур “молиявий ўрага” тушиб кетади, бой берилган фойданинг давлат томонидан компенсация қилинишига умид қилишга эса, афтидан тўғри келмайдиганга ўхшайди, – дейди суҳбатдошимиз.\n«Аммо карантин жимгина ўтириш учун сабаб эмас. Хусусан, қўмита муаммоларнинг ҳеч бўлмаганда бир қисмини ҳал этиш учун бирор фойдали иш қилиши мумкин. Масалан, ички ва ташқи сайёҳлар фойдаланадиган ҳожатхоналарни қуриши ва мавжудларини маданий аҳволга келтириши, умумий овқатланиш жойларидаги антисанитарияни бартараф этиши мумкин. Туристлар ифлос шароитларда овқатланишини кўриб, уялиб кетади одам. Қўмитада санитария талабларига эътибор қаратмайдиган қаҳвахоналар ва ресторанлар эгаларига таъсир кўрсатиш ваколатлари бор, аммо у бундан негадир фойдаланмайди», – дея қайд этади Равшан Намозов.\nЎзбекистонда пулсиз ва давлат кўмагисиз қолиб кетган сайёҳлар\nКарантин даврида Ўзбекистонда қолиб кетган хорижий сайёҳлар ҳукуматдан ҳеч қандай ёрдам ва кўмак олмади.\n«Март ойидан бошлаб Ўзбекистон Республикасида яшаётган хорижий фуқароларнинг визалари ва регистрациялари автомат тарзда узайтирилди. Умуман олганда, ҳукумат туристлар борасида шуни қила олди, холос. Бу орада эса уларнинг кўпчилиги уйига қайта олмаган. Бизнинг хостелда бир нечта сайёҳ қолган, улар чартер рейсларига улгуролмай қолди, мана уч ойдирки, бизда яшашяпти. Ўтган вақт давомида уларнинг ҳисобида пул қолмагани боис менинг ҳисобимдан яшашмоқда. Улар мамлакатимизга бир ёки икки ҳафта бўлишни мўлжаллаб келган, шунга мос равишда бюджети ҳам чекланган бўлган. Уларнинг ҳеч бири саёҳат шундай тугайди, деб тахмин ҳам қилмаган», – дейди Равшан Намозов.\n«Мен Қўмита вакилларига мамлакатда қолиб кетган барча туристларни тўплаб уларни меҳмонхоналарга бепул жойлаштиришни таклиф этдим, ахир улар ўз хоҳиши билан бу ерда қолгани йўқ. Бу давлат бюджети учун катта харажат ҳам эмас, шу боис ҳукумат бунга имкон бериши мумкин эди, аммо менинг таклифим таклифлигича қолиб кетди. Менга Қўмитадан қўнғироқ қилиб, туристларни алоҳида тўлов эвазига навбатчи меҳмонхонага жойлаштиришни таклиф этишди, аммо уларда бир тийин йўқ бўлса, қандай қилиб ҳисоб-китоб қилади?! Хорижда нима бўлаётгани, бошқа ҳукуматлар сайёҳларга нисбатан қандай йўл тутаётгани менга қизиқ эмас, мен учун меҳмонларимизни қандай кутиб олиб, уларни қандай кузатиб қўйишимиз муҳимроқ. Сайёҳларни ўз ҳолига ташлаб қўйиш бу одамгарчиликка тўғри келмайдиган иш. Агар биз ўзимизнинг меҳмондўстлигимизни кўрсатиб, уларни оғир пайтда қўллаб-қувватласак, эртага бу сайёҳлар мамлакатимизни хорижда мақтаб, Ўзбекистоннинг туристик нуфузини кўтарган бўларди», – дея таъкидлайди Равшан Намозов.\n«Биз ўзимизни-ўзимиз алдаяпмиз»\nҚўмита ҳар йили Ўзбекистонга келган хорижий сайёҳлар сони ортишда давом этаётгани ҳақида ҳисобот беради. Тўғри, қоғоздаги статистика бизни хурсанд қиляпти, лекин аслида биз сайёҳларнинг, Қўмита айтганидай, 20-40% га ошганини кўрмаяпмиз\n«Чунки қўшни республикалардан қариндошларини кўришга ёки Ўзбекистонда шахсий ишларини ҳал қилишга келганларни, яъни келиши саёҳатга ҳеч қандай алоқаси бўлмаганларни ҳам сайёҳлар қаторига қўшиб қўйишмоқда. Бунинг устига бу рўйхатга қўшни республикалардан турли мақсадларда Ўзбекистонга 10 марта келиб-кетадиганларни ҳам киритишяпти. Уларни туристлар сирасига қўшиб, биз ўзимизни-ўзимиз алдапмиз. Агар статистикани таҳлил қиладиган бўлсак, унда мамлакатга келувчи хорижликларнинг 90% ни қўшни республика фуқаролари ташкил қилишини кўрамиз. Агар биз мамлакатнинг туризм соҳасини ҳақиқатдан ҳам ривожлантиришни истасак, унда кўпроқ узоқ хориж билан ишлашимиз керак», – дея хулоса қилади Равшан Намозов.


2017 йилда Ўзбекистонда қурилиши белгиланган 25,5...\n22.01.2018 09:35 0 575\n«Ўтган йили Ўзбекистонда 25,5 мингта уй-жой қурилиши режалаштирилган эди. Хусусан, уй-жойга муҳтож ва кам таъминланган оилалар учун 19,5 мингта, давлат ташкилотлари вакиллари учун 974 та, профилактика нозирларига 3 минг 829 та уй-жой ажратилиши белгиланган эди», — деб ёзмоқда ЎзА.\nХабарда айтилишича, 2017 йил охирига қадар ушбу уй-жойларнинг 19 мингтаси қурилиб, фойдаланишга топширилган. Қолган қисми жорий йилнинг биринчи чорагига қадар эгаларига топширилиши кутилмоқда.\nБу уй-жойларни молиялаштириш учун 3 триллион 350 миллиард сўмдан кўпроқ маблағ йўналтирилди.\nМазкур турар жой массивларида 440 километр сув, 340 километр электр ҳамда 330 километр газ тармоқлари, 291 километр автомобиль йўллари қурилди. 134 инфратузилма объекти барпо этилди.\nЎзбекистон арзон уй-жойлар режа\nЖамият 10/01, 10:44


“Орзу қилишдан тўхтаманг” « Ўзбекистон Халқ Ҳаракати\n“Орзу қилишдан тўхтаманг”\n05 May 2017 - 6:00\n(“Озодлик” саволларига жавоблар)\nЎзбек мухолифати лидери Муҳаммад Солиҳ Ўзбекистонда ҳам инсон эрки ва озодлиги қадрланадиган жамият кўришни истовчиларга шундай мужда йўллади.\nKуни кеча Ўзбекистон мухолифати лидерларидан бири Муҳаммад Солиҳ Озодлик радиосининг Прагадаги бош қароргоҳида меҳмон бўлди. Озодликнинг инглиз, рус, қозоқ, қирғиз, туркман ва тожик хизмати мухбирлари билан учрашган Муҳаммад Солиҳ ОзодликТВ студиясида ҳам айрим саволларга жавоб берди.\nОзодлик: Муҳтарам Муҳаммад Солиҳ жаноблари. Авваламбор Озодлик студиясига хуш келибсиз. Бугунги суҳбатимиз ўша 90 йиллар бошида Ўзбекистонда охирги чиққан китобингизга қўйилган ном, “Орзу фуқароси” деб ўзингизга берган\nташбиҳингиз атрофида бўлади.\nМарҳум шоиримиз Рауф Парфи ибораси билан айтганда, 60-йиллар иккинчи ярмида Муҳаммад Солиҳ деган шоирнинг Туркистон соғинчи билан, эрк, ҳуррият соғинчи билан шеъриятга кириб келганига бугун 40 йилдан ортиқ вақт ўтди. Ўзингиз қўйган “Орзу фуқароси” деган ташхисдан келиб чиқадиган бўлсак, бугун нафақат шоир, балки сиëсат майдонида анчадан бери мавқеъ- ўрин тутиб келаëтган Муҳаммад Солиҳ қайси орзу билан яшаяпти?\nМуҳаммад Солиҳ: Биласиз “Орзу фуқароси” совет даврида Ўзбекистонда босилган энг сўнгги китобим. Шу маънода “Орзу фуқароси”даги ғоялар ҳали ҳам мен учун энг янги ғоялар бўлиб қолаяпти ва ҳали ҳам орзунинг фуқаросимиз. Бизнинг энг буюк орзумиз ватанимизнинг, миллатимизнинг озодлиги эди. Афсуски, 1991 йилда қозонилган сиëсий озодлик, яъни сиëсий мустақиллик бизга биз кутган озодликни, биз кутган мустақилликни бермади. Миллатимиз аввал Москвага қул эди, бугун битта диктатор Каримовга қул. Шунинг учун Орзу фуқаросининг тезиси, шиори ҳали ҳам ўзгаргани йўқ. Биз ҳали ҳам миллатимиз учун, ватанимиз учун озодликни орзу қилаяпмиз.\nОзодлик: Ўзбекистон ўзини сиëсий жиҳатдан мустақил деб эълон қилганидан бери орадан 17 йил ўтди. 17 йилдан буëн сиëсий мустақил бўлган юртнинг фуқаролари ҳамон озодликни орзу қилар экан, демак, қаердадир бир ноқислик бўлса керак. Ким озодликка тайëр эмас- халқми ëки сиëсатчиларми?\nМуҳаммад Солиҳ: Бизнинг раҳбарларимиз “Озодликка тайëр эмас” деб бизнинг халқимизни кўрсатар эди. Совет ҳокимияти даврида, хусусан, қайта қуришнинг сўнгги босқичларида халқ кўчага чиқиб, ўзининг ҳақларини талаб қила бошлаган пайтда, Каримов ва унинг атрофидаги коммунистлар “Биз ҳали озодликка тайëр эмасмиз, бизнинг халқимиз озодликка тайëр эмас. Мана Ғарб 150 йилда демократияга эришди. Сиз бир-икки йилда демократияга эриша олмайсиз. Шунинг учун халқни бунақа қистаманг. Халқимиз озодликка тайëр эмас” деган эди.\nАммо воқеалар шуни кўрсатдики, демократияга халқ эмас, Каримов ва унинг атрофидагилар тайëр эмас эди. Каримов сўнгги 15 йил ичида халқимизга қўллаган сиëсати билан ўзининг демократия душмани эканлигини кўрсатди. Демократияга ўзбек халқи эмас, балки ҳукумат тепасида Каримов бошчилигида ўтирган бир тўда тайëр эмас.\nОзодлик: Муҳаммад Солиҳ жаноблари агар сиëсатчилар, хусусан, Каримов озодликка тайëр бўлмаган бўлса, 27 миллионлик халқнинг, биз бунинг қанча эканлигини билмаймиз, озодлик истовчи қисмининг роли, уларнинг таъсири нега кўринмаяпти? Масалан, сиз етакчилик қилаëтган мухолифат гуруҳининг озодлик орзуси устиворлигича қолаëтган бир пайтда, ўзбекнинг кундалик ҳаëтида бугун озодлик руҳи сўнса сўниб бораяптики, кучаяëтгани йўқ. Айниқса глобал молиявий инқироз авж олоб бораëтган кунларда аксар ўзбеклар озодликдан кўра нонни орзу қилишади. Нима учун озодлик соғинчида яшаëтган одамларнинг бугунги кун Ўзбекистон ҳаëтидаги роли кўринмаяпти?\nМуҳаммад Солиҳ: Умуман озодликни истаган одамларнинг сони ҳамма даврларда бир хил бўлган. Бу фақат бизнинг ўзбек халқимизга эмас, бутун халқларга тааллуқли. 100та одамдан 10та одам озодлик учун ўзининг тинчлигидан, фароғотидан воз кечиб, бирор-бир таваккал акцияга киришиши мумкин, кўчага чиқиши мумкин, талаб қилиши мумкин. Бугун ҳам шу фоиз турибди. Лекин миллатнинг кучли бир эҳтиросли қисми бугун ë қамоқларда ўтирибди, ë сургун қилинган, ë ўлдирилган.\nШу маънода бугун кўраëтганимиз пассивлик халқнинг ўзгарганидан эмас, балки репрессиянинг, давлат террорининг жуда кучли эканлигидан келиб чиқаяпти. Миллатнинг кучли, эҳтиросли қисми қамоқда бўлса ҳам, сургунда бўлса ҳам яшаяпти. Бир куни улар, албатта, ватанининг озод бўлиши учун ўзининг ўрнига келиб, кучини кўрсатади деб ишонамиз ва халқни ўзининг озодлиги учун кўчага бошлаб чиқади деб ўйлаймиз.\nОзодлик: Муҳаммад Солиҳ жаноблари, агар рухсат берсангиз, Туркияда тўпланган “Валфажр” деб номланган китобингиздан бир парча ўқисам. Агар орзулардан чарчасанг, Албатта тўхта, Танаффус эълон қил вақтга, У ҳам бир дақиқа чўзилиб олсин.\nСизнинг сиëсий ҳаëтингизда орзулардан чарчаш, яъни озодлик орзусидан, кун сайин узоқлашиб бораëтган инсоний ички бир ҳуррият, ички бир эрк орзусидан танаффус эълон қилиш дамлари бўлдими?\nМуҳаммад Солиҳ: Йўқ, танаффус бўлмади, чунки биз орзумизга эришганимиз йўқ. Танаффус фақат орзуга эришгандан кейин бўлиши мумкин ва орзуга интилиш процессининг ўзида танаффус бўлиши мумкин эмас. У ҳолда одам ëки бу дунëдан кетиши керак, ëки бутун умрини берган эътиқоддан, йўлидан чекиниши керак. Биз чекинмадик, иншооллоҳ чекинмаймиз. То орзуга етмагунча орзу қилишдан иншооллоҳ тўхтамаймиз.\nОзодлик: Файласуфларда “Орзу қилганда эҳтиëт бўлиб орзу қилгин, бир кун келиб ўша орзуинг амалга ошса, шу билан жазоланишинг мумкин” деган бир гап бор. 1970, 1980 ҳатто 1990 йилларнинг илк кунларида ҳам Ўзбекистоннинг сиëсий мустақиллиги, совет иттифоқининг парчаланиши қўл етмас бир орзу эди.\nБугун Ўзбекистон сиëсий мустақилликка етди, аммо бу юртда ҳақиқий маънодаги ҳуррият, ҳақиқий маънодаги озодлик йўқ. Бу файласуфлар айтгандай, орзу қилишда эҳтиëт бўлишни эслатадиган бир ҳолат эмасми?\nМуҳаммад Солиҳ: Менимча, биз учун, шахсан мен учун бу хусусда қўрқишга ҳожат йўқ. Чунки менинг ўйлашимча, биз қилган орзуларимиз учун етарлича жазоландик. Олдимизда яна бир жазо бўлса, бу охиратдаги жазо бўлар ва ундан қутулиш учун ўзимизни тозалашга ҳаракат қилаяпмиз. Бу дунëнинг жазолари мени ҳеч қўрқитмайди. Шунинг учун биз охиригача, қаттиқ бир шаклда қўлимиздан келган курашни ҳеч қачон тўхтатмаймиз. Курашда ва орзу қилишда давом этамиз.\nОзодлик: Сизни кўраëтган, эшитаëтган мухлисларингизга, ватандан ташқарига сочилиб кетган, ўз юртида озод, эркин яшашни истаëтган ўзбекистонликларга, содда айтганда, озодлик истовчиларга бугун қандай мужда йўллаган бўлардингиз?\nМуҳаммад Солиҳ: Мен истардимки, халқимиз орзу қилишдан тўхтамасин. Орзуга мутлақо эришишини ўйласин. Бу йўлда бутун кучларини бир нуқтага тўплаб, орзуга эришишда сўнгги ҳамлага халқ тайëр бўлсин. Халқ ўз озодлиги учун курашиши керак. Агар курашмаса, бундай бир халқ озодликка лойиқ эмас. Халқимиз, ўйлайманки, озодликка лойиқ ва унинг учун курашга, иншооллоҳ, чиқади.\nМуҳаммад Солиҳнинг 2013 йилда Истанбулда чоп этилган “Туркистон шуури” китобидан. (396-394-саҳифалар.)


ЎзА - Ўзбекистонлик разведкачилар халқаро армия ўйинларида\n03.08.2018 17:43:12 Чоп этиш версияси\nЎзбекистонлик разведкачилар халқаро армия ўйинларида\n28 июлдан 11 августга қадар жаҳоннинг етти мамлакати полигон ва ўқув марказларида “АрМИ-2018“ IV халқаро армия ўйинлари бўлиб ўтмоқда.\nМосква вилоятидаги “Патриот“ боғида бўлиб ўтган ўйинларнинг тантанали очилишида Ўзбекистон Республикаси мудофаа вазирининг биринчи ўринбосари, Қуролли Кучлар Бош штаби бошлиғи, генерал-майор Павел Эргашев бошчилигидаги мамлакатимиз ҳарбий делегацияси, шунингдек, Россия, Беларусь, Озарбойжон, Қозоғистон мудофаа вазирлари, Венесуэла, Вьетнам ва Мьянма армиялари Бош штаби бошлиқлари иштирок этди.\n“АрМИ-2018“ мусобақаларида 33 давлатнинг 200 дан ортиқ жамоаси 28 йўналишда куч синашмоқда. Мамлакатимиз “АрМИ-2017“ ўйинларида илк бора иштирок этиб, саккизта йўналишнинг бештасида Россия ва Хитойдан сўнг учинчи ўринни эгаллаган эди. Жорий йилда ўзбекистонлик ҳарбий хизматчилар мусобақада 13 йўналиш бўйича иштирок этмоқда.\nРоссия Федерациясида “АрМИ-2018“ мусобақаларининг 17 тури, Хитойда 4 тури, Қозоғистонда 3 тури, Беларусь, Эрон, Озарбойжон ва Арманистонда биттадан тури ўтказилади. Жорий йилда Жазоир, Вьетнам, Мьянма, Покистон, Филиппин ва Судан армияси ҳарбий хизматчилари мусобақада илк бор иштирок этмоқда.\n“Қўшин разведкаси аълочилари“ йўналиши бўйича мусобақанинг очилиш маросими Новосибирск марказий боғида бўлиб ўтди. Бу ерда Россия, Беларусь, Қозоғистон, Арманистон, Ўзбекистон, Хитой, Зимбабве ва Судан разведкачилари ғолиблик учун курашди. Филиппин ва Ҳиндистон эса кузатувчи сифатида иштирок этди. Мусобақанинг биринчи босқичида ушбу йўналиш бўйича Ўзбекистон қўшин разведкачилари жамоаси иккинчи ўринни эгаллади.\nТўлиқ таркибдаги разведка бўлинмаси десант тушириш майдонидан 1000 метргача бўлган узоқликда жойлашган белгиланган йиғин бўлимларига Ми-8 вертолётидан парашют (қўниш) усулида десант бўлиб тушиб келди. Бундан ташқари, улар 15 километрга марш-сакрашни моҳирона бажарди, азимут бўйича ҳаракатланиб, “шартли душман“ билан учрашув вазиятида барча назорат нуқталарини тўлиқ таркибда босиб ўтди, сўнгра разведка пистирмасини амалга оширди.\nМосква олий умумқўшин қўмондонлик билим юртининг “Ногинск” полигонида “Йўл патрули“ мусобақаларига старт берилди.\nЖорий йилда Ўзбекистон ҳарбий автоинспекция жамоасига подполковник Баҳодир Аннаев бошчилик қилди. “Йўл патрули“ мусобақасини бошлашдан аввал Россия Қуролли Кучлари ҳарбий полицияси ходимлари томонидан “автомобиль вальси“ ва гуманитар юк жойлашган колоннага ҳужум қилган “шартли душман“ни йўқ қилиш бўйича ҳарбий хизматчилар ҳаракати намойиш қилинди.\nРоссия Мудофаа вазирлигининг сайти хабарига кўра, “АрМИ-2018“ ҳарбий-спорт турнирининг илк беш кунлиги якунлари сарҳисоб қилинди. Ҳозирча Россия жамоаси пешқадамлик қилмоқда. Иккинчи ўринни Хитой, учинчи ўринни Қозоғистон эгаллаб турибди.\nБеларусь, Ўзбекистон, Эрон, Арманистон, Миср жамоалари ҳам фаол иштирок этмоқда.